open-index/open-wikipedia-markdown huggingface dataset:
পিশাচ

**পিশাচ** (সংস্কৃত: पिशाच, piśāca) ভাৰতীয় ধৰ্মসমূহত উল্লিখিত মাংসভোজী দানৱ। হিন্দু আৰু বৌদ্ধপৌৰাণিক কাহিনীত পিশাচৰ বৰ্ণনা পোৱা যায়। পিশাচ এক কুৰূপ আৰু দুষ্ট আত্মা, বহু সময়ত ইয়াক অপায়-অমঙ্গলৰ প্ৰতীক বুলি গণ্য কৰা হয়।
### পৌৰাণিক কাহিনী
মহাভাৰতৰ মতে, প্ৰকৃত পিশাচৰ সৃষ্টি কৰিছিল ব্ৰহ্মাই। মহাভাৰতত পিশাচসকলৰ বিভিন্ন বৰ্ণনা পোৱা যায়। তেওঁলোক কুবেৰ অথবা ব্ৰহ্মাৰ সভাত বাস কৰে, সেই ঠাইৰ দেৱতাসকলক পূজা কৰে, আৰু শিৱ-পাৰ্বতীকো উপাসনা কৰে। পিশাচসকলে ঘটোৎকচৰ পক্ষে কৰ্ণৰ বিৰুদ্ধে যুদ্ধ কৰিছিল। আনহাতে,অলম্বুষৰ ৰথৰ ঘোঁৰা হিচাপে কাম কৰি কৌৰৱকো সহায় কৰিছিল। 

কিছুমান কাহিনীত তেওঁলোকক ক্ৰোধ (অৰ্থাৎ "খং")ৰ পুত্ৰ বা দক্ষৰ কন্যা পিশাচাৰ পুত্ৰ হিচাপে বৰ্ণনা কৰা হৈছে। ফুলা শিৰা আৰু টেলেকা ৰঙা চকুৰে তেওঁলোকৰ আকৃতি ভয়ংকৰ বুলি বৰ্ণনা কৰা হয়। তেওঁলোকৰ নিজস্ব এটা ভাষা আছে, যাকপৈশাচী (Paiśāci) বুলি জনা যায়। 

এক কাহিনী অনুসৰি, তেওঁলোক কাশ্যপ আৰু প্ৰজাপতি দক্ষৰ এগৰাকী কন্যা ক্ৰোধাৱাসাৰ সন্তান। ৭ম শতিকাৰ নীলামত পুৰাণ অনুসৰি, কাশ্মীৰ উপত্যকাত নাগ আৰু পিশাচ এই দুই জাতিৰ লোকে বাস কৰিছিল। 

পিশাচসকলে অন্ধকাৰ পছন্দ কৰে, আৰু সাধাৰণতে ভূত-প্ৰেত আৰু বেতালসমূহৰ সৈতে শ্মশানত বাস কৰে বুলি কোৱা হয়। তেওঁলোক ৰূপান্তৰিত হ’ব পাৰে, যিকোনো আকৃতি ল’ব পাৰে, আৰু অদৃশ্য হ’বও পাৰে। তেওঁলোকে মানৱীয় শক্তি শোষণ কৰে, কেতিয়াবা মানুহৰ দেহত প্ৰৱেশ কৰি তেওঁলোকৰ চিন্তা-ভাৱনাত প্ৰভাৱ পেলায়। ইয়াৰ ফলত মানৱৰ শাৰীৰিক আৰু মানসিক সমস্যা, উন্মাদনা, আকৰ্ষণ শক্তি হ্ৰাস আদি হ’ব পাৰে। এই ধৰণৰ পিশাচ-আবিষ্ট ব্যক্তিক নিৰাময় কৰিবলৈ বিশেষ মন্ত্ৰ ব্যৱহাৰ কৰা হয়। 

কিছু ধৰ্মীয় উৎসৱত পিশাচসকলক তেওঁলোকৰ অংশৰ অৰ্ঘ্য প্ৰদান কৰা হয় যাতে তেওঁলোকে অনিষ্ট নকৰে। 

 মৃতদেহৰ সঠিক সমাধি সম্পন্ন কৰা নহ'লে মৃত ব্যক্তিজনে দেহ ত্যাগ কৰিবলৈ অক্ষম হৈ পিশাচ ৰূপ ল’ব পাৰে। এইদৰে জন্ম হোৱা পিশাচে খোৱাৰ ক্ষমতা হেৰুৱাই পেলায়, অন্ধ হয়, আৰু তীব্ৰ যন্ত্ৰণাত ভোগে। তথাপি, সিহঁতে জীৱিত মানুহৰ গন্ধ অনুভৱ কৰি তেওঁলোকক আক্ৰমণ কৰিব পাৰে। 
পাণিনৰ অষ্টাধ্যায়ী গ্ৰন্থত, পিশাচসকলক "যোদ্ধা বংশ" (warrior clan) হিচাপে উল্লেখ কৰা হৈছে | [উদ্ধৃতিৰ প্ৰয়োজন]

প্ৰাচীন সাহিত্যত, কাশ্মীৰৰ উত্তৰ দিশৰ দাৰ্দিক জনগোষ্ঠী পিশাচ বুলি অভিহিত হৈছিল, আৰু দাৰ্দিক ভাষাসমূহক "পৈশাচী" বুলি কোৱা হৈছিল। তেওঁলোক প্ৰজাপতি কাশ্যপৰ বংশধৰ বুলি বিবেচিত।
### থাইলেণ্ড
ৰয়েল ইনস্টিটিউট অভিধান অনুসৰি, থাই শব্দ "ปิศาจ" (pisat) যি সংস্কৃত শব্দ "পিশাচ" (pishacha)ৰ পৰা আহিছে, তাৰ অৰ্থ "ভূত" (ผี) হিচাপে দিয়া হৈছে। যদিও পিশাচ মূল থাই ভূতৰ অন্তৰ্গত নহয়, তথাপি থাই লোকসাহিত্যৰ কিছুমান কাহিনীত এইসকল পিশাচৰ উল্লেখ পোৱা যায়। পিশাচবোৰ হিন্দু-বৌদ্ধ পৰম্পৰাৰ আত্মাসমূহৰ ভিতৰত পৰে আৰু কিছুমান বৌদ্ধ মন্দিৰৰ পেইণ্টিঙতো ইয়াৰ প্ৰতিফলন দেখা যায়।  

## তথ্যসূত্ৰ

### টোকা

শ্ৰেণী:ভাৰতীয় কাল্পনিক প্ৰাণী
শ্ৰেণী:হিন্দু ধৰ্মৰ কাল্পনিক জীৱ
শ্ৰেণী:বৌদ্ধধৰ্মৰ কাল্পনিক জীৱ
শ্ৰেণী:বৌদ্ধধৰ্মত দৈত্য
শ্ৰেণী:হিন্দু ধৰ্মত দৈত্য
শ্ৰেণী:পৌৰাণিক দৈত্য
শ্ৰেণী:ভেম্পায়াৰ
আল্পনা গোস্বামী

** আল্পনা গোস্বামী** (; জন্ম: ১৮ আগষ্ট ১৯৫৫) এগৰাকী ভাৰতীয় অভিনেত্ৰী, যিয়ে বাংলা চলচ্চিত্ৰত কৰা কামৰ বাবে পৰিচিত। তেওঁক আল্পনা বসু নামেৰেও জনা যায়।

গোস্বামীৰ ঘৰ হুগলী জিলাৰ বাণ্ডেলত। ১৯৭০ দশকৰ শেষৰ ফালে তেওঁ অভিনয় জীৱন আৰম্ভ কৰিছিল। ৰূপালী পৰ্দাত তেওঁৰ প্ৰথম মুখ্য চৰিত্ৰ কৃষ্ণ সুদামাত (১৯৭৯) আছিল। বৰ্তমান তেওঁ আমেৰিকাত থাকে।

গোস্বামীয়ে ৰামমোহন মঞ্চ আৰু বিশ্বৰূপাত জড়িত হোৱাৰ পাছত অভিনয় জীৱন আৰম্ভ কৰিছিল। নিয়মিতভাৱে কলকাতাৰ থিয়েটাৰত অভিনয় কৰিছিল। গোস্বামীয়ে প্ৰথমে সূৰ্য্য তৃষ্ণা ছবিত কাম কৰিছিল। ১৯৭৯ চনত কৃষ্ণ সুদামা ছবিখনত মুখ্য চৰিত্ৰত অভিনয় কৰা গোস্বামীয়ে ছবিখন মুক্তি পোৱাৰ পিছত ১৯৮০ দশকৰ এগৰাকী বিখ্যাত বাঙালী অভিনেত্ৰী হিচাপে পৰিগণিত হয়। 
## তথ্য সংগ্ৰহ

## বাহ্যিক সংযোগ
* Alpana Goswami – IMDb
শ্ৰেণী:বঙালী চলচ্চিত্ৰৰ অভিনেত্ৰী
মাৰ্গট হেলৱিগ

**মাৰ্গট হেলৱিগ** (ইংৰাজী: Margot Hellwig; জন্ম: ৫ জুলাই ১৯৪১) এগৰাকী জাৰ্মান লোক-সংগীতৰ গায়িকা।

১৯৬৩ চনৰ পৰা ২০১০ চনত মাতৃ মাৰিয়া হেলৱিগৰ মৃত্যুৰ আগলৈকে সক্ৰিয় হৈ থকা জাৰ্মান মাতৃ আৰু কন্যা লোক-সংগীতৰ যুটিটোক মাৰিয়া এণ্ড মাৰ্গট হেলৱিগ (Maria & Margot Hellwig) নামেৰে বেছিকৈ পৰিচিত আছিল।

## জীৱন
১৯৪১ চনৰ ৫ জুলাইত জাৰ্মানীৰ ৰেইট ইম উইংকলত মাৰ্গট হেলৱিগৰ জন্ম হৈছিল৷ তেওঁৰ পিতৃ জোচেফ ফিচাৰ আৰু মাতৃ মাৰিয়া হেলৱিগ এগৰাকী জাৰ্মান লোক-গায়িকা আছিল; মাৰ্গটৰ জন্মৰ কিছু দিনৰ পিছতে দ্বিতীয় বিশ্বযুদ্ধত তেওঁৰ পিতৃৰ মৃত্যু হয়। ১৯৪৮ চনত তেওঁৰ মাতৃয়ে ব্যৱসায়ী তথা সংগীতজ্ঞ এডি হেলৱিগক বিয়া কৰায়। স্কুলীয়া শিক্ষা সমাপ্ত কৰাৰ পিছত মাৰ্গটে অপেৰা গায়িকা আৰু সংগীত শিক্ষয়িত্ৰী এলিজাবেথ হলষ্টেইন আৰু ফ্ৰান্স ৰয়টাৰ-উলফৰ পৰা সংগীতৰ শিক্ষা গ্ৰহণ কৰে।

১৯৫০ চনৰ শেষৰ ফালে মাৰিয়া হেলৱিগে গায়িকা হিচাপে প্ৰথম সফলতা লাভ কৰিছিল। ১৯৬৩ চনত মাতৃ আৰু কন্যা দুয়ো প্ৰথম যৌথ ৰেকৰ্ডিং ফেইৰাবেণ্ডজোডলাৰ মুকলি কৰে। এই এলবামৰ যোগেদি মাৰ্গট হেলৱিগে মাতৃৰ সৈতে সংগীত জীৱনৰ আৰম্ভ কৰে।

১৯৬১ চনত মাৰ্গট হেলৱিগে তেওঁৰ প্ৰাক্তন শিক্ষক আৰ্থাৰ লিণ্ডাৰমেয়াৰৰ (১৯২৬–২০১৬) সৈতে বিবাহপাশত আবদ্ধ হয়। ১৯৬৬ আৰু ১৯৬৮ চনত জন্মগ্ৰহণ কৰা তেওঁলোকৰ দুজন পুত্ৰৰ বৰ্তমান মিউনিখত থাকে। স্বামীৰ স্বাস্থ্যৰ অবনতিৰ বাবে ২০১৫ চনত তেওঁৰ মঞ্চ কেৰিয়াৰৰ অন্ত পেলায়৷

## তথ্য সংগ্ৰহ

শ্ৰেণী:জীৱিত ব্যক্তি
শ্ৰেণী:জাৰ্মানীৰ কণ্ঠশিল্পী
প'য়েট্ৰী

**প'য়েট্ৰী** (ইংৰাজী: Poetry) ১৯১২ চনৰ পৰা আমেৰিকা যুক্তৰাষ্ট্ৰৰ চিকাগোৰপৰা প্ৰকাশ পাই থকা ইংৰাজী ভাষাৰ এখন মাহেকীয়া কবিতা আলোচনী। আলোচনীখনৰ প্ৰতিষ্ঠাপক সম্পাদক আছিল কবি হেৰিয়েট মনৰো। ২০০৭ চনত আলোচনীখনৰ প্ৰচলন আছিল ৩০,০০০। প্ৰতি বছৰে আলোচনীখনত বিভিন্ন কবিৰ প্ৰায় এক লাখ কবিতা জমা হয় আৰু তাৰ ভিতৰত ৩০,০০০ কবিতাই আলোচনীখনত স্থান পায়।

## বিৱৰণ
আলোচনীখনে হেৰিয়েট মনৰোৰ সম্পাদনাত ১৯১২ চনত জন্ম লাভ কৰিছিল। প্ৰকাশৰ প্ৰথম দশকটোত ইংৰাজীভাষী জগতত আলোচনীখন আধুনিক কবিতাৰ প্ৰধান মুখপত্ৰ হৈ পৰিছিল। টি.এছ. এলিয়টৰ 'দ্য লাভ ছং অৱ জে আলফ্ৰেড প্ৰুফক' নামৰ বিখ্যাত কবিতাটো এইখন আলোচনীতে প্ৰকাশ পাইছিল। এজৰা পাউণ্ড, এইচ. ডি., ৰবাৰ্ট ফ্ৰষ্ট, লেংষ্টন হিউজ, এডনা ছেইণ্ট ভিনচেণ্ট মিলে আদি কবিৰ আগবয়সৰ কবিতাবোৰ এইখন আলোচনীতে প্ৰকাশ পাইছিল।

আলোচনীখনত কবিতা প্ৰকাশ পোৱা খ্যাতিসম্পন্ন কবিসকলৰ ভিতৰত ৱিলায়ম কাৰ্লোছ ৱিলয়ামছ, জয়চ কিলমাৰ, ৱালেচ ষ্টিভেন্স, ডৰথী ৰিচাৰ্ডছন, ই.ই. কামিংছ, এলেন গিনছবাৰ্গ, টেনেছি ৱিলায়মছ আদি অন্যতম। ২০০৩ চনত আলোচনীখনৰ উদ্যোগত পয়েট্ৰী ফাউণ্ডেশ্যন নামৰ ছচাইটীখন গঠিত হয়। সম্প্ৰতি আলোচনীখন উক্ত ছচাইটীৰ অধীনত প্ৰকাশ পাই আছে। আলোচনীখনৰ বৰ্তমানৰ সম্পাদক হ'ল এড্ৰিয়ানা মাটেজকা।

আলোচনীখনে অনলাইনত ভুমুকি মাৰে ১৯৯৮ চনত৷

## সম্পাদকসকল

* হেৰিয়েট ম’নৰো – ১৯১২-১৯৩৬
* মৰ্টন ডাউৱেন জেবেল – ১৯৩৬-৩৭
* জৰ্জ ডিলন – ১৯৩৭-১৯৪২
* (গোট) – ১৯৪২-৪৯
* হেইডেন কাৰুথ –১৯৪৯-১৯৫੦
* কাৰ্ল শ্বাপিৰো ১৯৫੦-১৯৫৫
* হেনৰী ৰেগো – ১৯৫৫-১৯৬৯
* ডেৰিল হাইন – ১৯৬৯-১৯৭৭
* জন ফ্ৰে়ডেৰিক নিমছ – ১৯৭৮-১৯৮৩
* জোছেফ পেৰিছি – ১৯৮৩-২੦੦৩
* ক্ৰিষ্টিয়ান ৱিমেন – ২੦੦৩-২੦১৩
* ডন শ্বেয়াৰ – ২੦১৩-২੦২੦
* অতিথি সম্পাদক – ২੦২੦-২੦২২
* এড্ৰিয়ানা মাটেজকা -- ২੦২২-

## তথ্যসূত্ৰ
ইন্দিৰা দেৱী

**ইন্দিৰা দেৱী** (জন্ম: **Effie Hippolet**; ) ভাৰতীয় চলচ্চিত্ৰৰ প্ৰাৰম্ভিক নিৰ্বাক যুগৰ এগৰাকী অভিনেত্ৰী আছিল। তেওঁৰ জন্মৰ নাম আছিল এফি হিপ'লেট।
## কৰ্মজীৱন
ইন্দিৰা দেৱীৰ জন্ম কলিকতাৰ এংলো-ইণ্ডিয়ান সম্প্ৰদায়ত হৈছিল।  ভাৰতীয় চলচ্চিত্ৰৰ প্ৰাৰম্ভিক নিৰ্বাক যুগৰ এগৰাকী আগশাৰীৰ অভিনেত্ৰী আছিল। বিয়াৰ পিছতে ১৯৩০ দশকৰ আৰম্ভণিতে তেওঁ চলচ্চিত্ৰীয় জীৱনৰ পৰা আতঁৰি আহিছিল। শ্বেৰ-ই-আৰব/ আৰব্য ৰজনী (১৯৩০) ছবিখনত পৃথ্বীৰাজ কাপুৰৰ বিপৰীতে মুখ্য চৰিত্ৰত অভিনয় কৰিছিল। ১৯৩৫ চনত তেওঁ পুনৰ চলচ্চিত্ৰলৈ ঘূৰি আহে।
## সীমিত চলচ্চিত্ৰপঞ্জী
*মিলাপ (১৯৩৭)
*ৱামক আজৰা/ সচ্চী মহব্বত (১৯৩৫)
*শ্বেৰ-ই-আৰৱ/আৰব্য ৰজনী (১৯৩০)
*বামন অৱতাৰ (১৯৩০)
*গণেশ জনম (১৯৩০)
*ৰাজসিংহ (১৯২৯)
*কপাল কুণ্ডলা (১৯২৯)
*দুৰ্গেশ নন্দিনী (১৯২৭)
*পুনৰ্জন্ম (১৯২৭)
*জয়দেৱ (১৯২৬)
## তথ্য সংগ্ৰহ

## বাহ্যিক সংযোগ
*  
শ্ৰেণী:নিৰ্বাক চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
ফিলিপাইনছৰ সামৰিক বাহিনীত মহিলা

১৯৯৩ চনৰ পৰা যুদ্ধক্ষেত্ৰকে ধৰি **ফিলিপাইনছৰ সামৰিক বাহিনীৰ মহিলা**সকলে বিভিন্ন সেৱা আগবঢ়াই আহিছে। 

## পটভূমি
ফিলিপাইনছৰ সামৰিক বাহিনীত মহিলাসকলে প্ৰথমতে কেৱল সংৰক্ষিত ৰেংকত আৰু ১৯৬৩ চনত স্থাপিত মহিলা সহায়ক কৰ্পছৰ অংশ হিচাপে কাৰিকৰী সেৱাত সেৱা আগবঢ়াইছিল, পাঁচ বছৰৰ বাবে সক্ৰিয় কৰ্তব্য পালন কৰাৰ চৰ্তত। এই পূৰ্বচৰ্ত পিছলৈ তিনি বছৰলৈ হ্ৰাস কৰা হয়।

১৯৯৩ চনত ৰিপাব্লিক এক্ট নং ৭১৯২ গৃহীত হোৱাৰ সময়ত মহিলাসকলক ফিলিপাইনছৰ সামৰিক বাহিনীত প্ৰশিক্ষিত যুদ্ধ সৈনিক হোৱাৰ অধিকাৰ প্ৰদান কৰা হয়, যিয়ে সেই বছৰৰ ১ এপ্ৰিলত ফিলিপাইনছৰ মহিলাসকলক ফিলিপাইনছৰ সামৰিক একাডেমীত কেডেট হোৱাৰ অনুমতি প্ৰদান কৰে। প্ৰথম মহিলা পিএমএ কেডেটসকলে ১৯৯৭ চনত স্নাতক ডিগ্ৰী লাভ কৰে।

২০২০ চনৰ পৰা ফিলিপাইনছৰ মহিলাসকলক ফিলিপাইনছ সেনাৰ ভিতৰত যুদ্ধ কৰ্তব্য পালন কৰিবলৈ অনুমতি দিয়া হৈছে। সেনাবাহিনীত ৭৯৫জন বিষয়া আৰু ৩,৭৭৭জন সৈনিক আছে যিসকল মহিলা। ফিলিপাইনছৰ সমগ্ৰ সশস্ত্ৰ বাহিনীত ২,৪১৪ গৰাকী মহিলা কমিচনপ্ৰাপ্ত বিষয়া আৰু ৭,৮৪৩ গৰাকী তালিকাভুক্ত কৰ্মী আছে।

## উল্লেখযোগ্য মহিলা সৈনিক
ফিলিপাইনছত সৈনিক হিচাপে স্নাতক হোৱা মহিলা কেডেটৰ প্ৰথমটো গোট আছিল ১৯৯৭ চনত। উল্লেখযোগ্য মহিলা কেডেটৰ ভিতৰত আছিল ১৯৯৯ চনৰ স্নাতক গোটৰ পৰা **আৰ্লিন এ ডেলা ক্ৰুজে**, যিয়ে ৰাষ্ট্ৰপতিৰ চেবেৰ, ফিলিপাইনছৰ নৌসেনাৰ বঁটা, নৌসেনাৰ পাঠ্যক্ৰমৰ ফলক, সমাজ বিজ্ঞানৰ ফলক, আৰু মানৱীয় ফলক আদি বঁটা লাভ কৰিছিল। ২০০৮ চনত গাড়ী দুৰ্ঘটনাত ডেলা ক্ৰুজৰ মৃত্যু হয়। 

২০১১ চনত ইল’ইলোৰ ছান ডিঅ’নিচিঅ’ৰ ব্ৰিগেডিয়াৰ জেনেৰেল **ৰামোনা গ’ই** নিয়মীয়া বিষয়া হোৱাৰ পিছত ফিলিপাইনছ সেনাবাহিনীৰ প্ৰথমগৰাকী মহিলা জেনেৰেল হিচাপে পৰিগণিত হয়। ফিলিপাইনছৰ সামৰিক বাহিনীত আন মহিলা জেনেৰেল আছিল যদিও গ'ৰ দৰে নহয়, সেই মহিলা জেনেৰেলসকল আছিল "কাৰিকৰী সেৱা"ৰ ক্ৰু, সামৰিক বাহিনীত নাৰ্ছ হিচাপে সেৱা আগবঢ়াইছিল। 

২০১৩ চনৰ অক্টোবৰ মাহত ফিলিপাইনছৰ নৌসেনাৰ **কেপ্তেইন লুজভিমিণ্ডা কামাচো** ফিলিপাইনছৰ প্ৰথমগৰাকী মহিলা বিষয়া হিচাপে পৰিগণিত হয় যিয়ে "ফিলিপাইনছৰ দলটোক ৰাষ্ট্ৰসংঘৰ শান্তিৰক্ষা অভিযানলৈ লৈ যায় নৌসেনাৰ এখন জাহাজ।"

২০১৮ চনত ফিলিপাইনছৰ সামৰিক বাহিনীত সংৰক্ষিত বিষয়া হোৱা প্ৰথমগৰাকী তৃতীয় লিংগ (হিজড়া)ৰ মহিলা হিচাপে পৰিগণিত হয় **জেৰাল্ডিন ​​ৰোমান**। তেওঁক লেফটেনেণ্ট কৰ্ণেল পদবী প্ৰদান কৰা হয়।

**ব্ৰিগেডিয়াৰ জেনেৰেল ফাতিমা ক্লেয়াৰ নাভাৰো** ২০২১ চনত এ এফ পিৰ প্ৰথমগৰাকী মহিলা চাৰ্জন জেনেৰেল হয়।

## তথ্য সূ্ত্ৰ

শ্ৰেণী:সামৰিক
শ্ৰেণী:মহিলা সংগঠন
শ্ৰেণী:নাৰীবাদ আৰু লোকগাথা ২০২৫
শ্ৰীলংকাৰ সেনাবাহিনীৰ মহিলা বাহিনী

**শ্ৰীলংকা সেনাবাহিনীৰ মহিলা বাহিনী** (SLAWC) শ্ৰীলংকা সেনাবাহিনীৰ এটা কৰ্পছ। ১৯৭৯ চনৰ ১ ছেপ্টেম্বৰত এই কৰ্পছটো গঠন কৰা হয়। এই কৰ্পছৰ ৰেজিমেণ্টৰ মুখ্য কাৰ্যালয় কলম্বোৰ ব'ৰেলাত আছে। প্ৰথম অৱস্থাত এই কৰ্পছৰ সদস্যসকলক অসামৰিক কৰ্মচাৰী হিচাপে নিয়োগ কৰা হৈছিল যদিও পিছলৈ ক্ষেত্ৰভিত্তিক কৰ্তব্যত নিয়োজিত কৰা হৈছিল।

## ইতিহাস
ব্ৰিটিছ সেনাৰ মহিলা ৰয়েল আৰ্মী কৰ্পছৰ সহায়ত ৩ গৰাকী মহিলাক আঠ মাহৰ দীঘলীয়া বিষয়া প্ৰশিক্ষণৰ বাবে ব্ৰিটেইনলৈ পঠিওৱা হয়। তেওঁলোকে প্ৰশিক্ষণ সম্পূৰ্ণ কৰি ১৯৭৯ চনৰ আগষ্ট মাহত শ্ৰীলংকালৈ উভতি আহে আৰু সেই বছৰৰ নৱেম্বৰ মাহত মহিলা কৰ্পছলৈ লৈ যোৱা হয়। লেফটেনেণ্ট কৰ্ণেল এ.ডব্লিউ. পিছলৈ ব্ৰিগেডিয়াৰ পদবীলৈ উন্নীত হোৱা থাম্বিৰাজা, এই কৰ্পছৰ প্ৰথম কমাণ্ডিং অফিচাৰ আৰু লেফটেনেণ্ট কৰ্ণেল কুমুডিনি ৱেৰাচেকাৰা আছিল প্ৰথম মহিলা কমাণ্ডিং অফিচাৰ। ১৯৮০ চনত ব্ৰিটেইনৰ ডব্লিউ আৰ এ চিৰ প্ৰশিক্ষকসকলে শ্ৰীলংকাৰ মহিলাসকলক মহিলা কৰ্পচৰ বাবে প্ৰশিক্ষণ দিবলৈ শ্ৰীলংকালৈ আহিছিল আৰু ১০ গৰাকী মহিলাক এমাহৰ বাবে দিয়াটালাৱাৰ সেনা প্ৰশিক্ষণ কেন্দ্ৰত প্ৰশিক্ষণ দিয়া হৈছিল আৰু উত্তীৰ্ণ হোৱাৰ পিছত তেওঁলোকক পোনপটীয়াকৈ কৰ্পৰেল ৰেংক দিয়া হৈছিল। ১৯৮১ চনত ৪৫ গৰাকী মহিলাক নিযুক্তি দি কেৰাণীৰ কাম আৰু এক্সচেঞ্জ অপাৰেটৰৰ প্ৰশিক্ষণ দিয়া হয়, এইটো আছিল প্ৰথম বেটচ মহিলা যি ৰেংক প্ৰাইভেট (নিম্ন খাপৰ সেনা) আছিল, দ্বিতীয় বেটচ মহিলা প্ৰাইভেট হিচাপে একে বছৰতে লোৱা হৈছিল। যিসকলক কেৰাণীৰ কৰ্তব্যৰ প্ৰশিক্ষণো দিয়া হৈছিল আৰু লগতে চিগনেল কৰ্তব্যও দিয়া হৈছিল। ১৯৮৪ চনত পঞ্চম বেটচৰ মহিলা প্ৰাইভেট লোৱা হয়, আৰু এই বেচটোক লাইট মেচিনগানৰ প্ৰশিক্ষণ দিয়া হয়, এইটোৱেই আছিল মহিলা কৰ্পৰ প্ৰথমটো বেচ য’ত অস্ত্ৰ প্ৰশিক্ষণ দিয়া হৈছিল। ১৯৮০ চনৰ শেষৰ ফালে ৮ গৰাকী মহিলাক বাদামৰাচ্চি অভিযানত লৈ যোৱা হয়, এইটোৱেই আছিল প্ৰথম যুদ্ধ অভিযান য'ত মহিলা কৰ্পছৰ সদস্যসকলে অংশগ্ৰহণ কৰিছিল।

## ইউনিট
### নিয়মিত
*১ম শ্ৰীলংকা সেনাবাহিনীৰ মহিলা কৰ্পছ
*৭ নং শ্ৰীলংকা সেনাবাহিনীৰ মহিলা বাহিনী
### স্বেচ্ছাসেৱক
*২য়(v) শ্ৰীলংকা সেনাবাহিনীৰ মহিলা বাহিনী
*৩য়(v) শ্ৰীলংকা সেনাবাহিনীৰ মহিলা বাহিনী
### উল্লেখযোগ্য সদস্যসকল
*সুসান্তিকা জয়সিংহ - ২০০০ চনৰ গ্ৰীষ্মকালীন অলিম্পিকত অলিম্পিকৰ ৰূপৰ পদক বিজয়ী। 
*নাদীকা লাকমালি - এছিয়ান চেম্পিয়নশ্বিপ আৰু দক্ষিণ এছিয়ান গেমছত ৰূপৰ পদক বিজয়ী।
*দিলাহনি লাকামগে - ৰূপৰ পদক বিজয়ী এছিয়ান চেম্পিয়নশ্বিপ। 
*নাদীশা ৰামনায়কে - এছিয়ান চেম্পিয়নশ্বিপত স্বৰ্ণ পদক বিজয়ী।

## তথ্য সূত্ৰ

শ্ৰেণী:সামৰিক
শ্ৰেণী:শ্ৰীলংকা
শ্ৰেণী:মহিলা সংগঠন
শ্ৰেণী:নাৰীবাদ আৰু লোকগাথা ২০২৫
ফিৰোজা বেগম

**ফিৰোজা বেগম** () এগৰাকী ইহুদী ভাৰতীয় অভিনেত্ৰী আছিল। তেওঁ কেইবাখনো বলীউড আৰু মলিউড ছবিত অভিনয় কৰিছিল। ১৯২০ আৰু ১৯৩০ দশকত তেওঁ যথেষ্ট জনপ্ৰিয় আছিল। যদিও সেই সময়ত আন ইহুদী অভিনেত্ৰীও আছিল, ৰুবী মায়াৰ্ছ আৰু এষ্টাৰ ভিক্টোৰিয়া আব্ৰাহাম (প্ৰমিলা)ৰ দৰে আন উল্লেখযোগ্য অভিনেত্ৰীৰ সৈতে তেওঁ আঁতৰত আছে।

জন্মৰ নাম আছিল চুজান ছলমন আৰু তেওঁ আছিল বেনে ইজৰাইল ঐতিহ্যৰ। তেওঁ নিজৰ ইহুদী পৰিচয় লুকুৱাবলৈ মুছলমান নাম ফিৰোজা বেগম ব্যৱহাৰ কৰিছিল ২০১৭ চনত মুক্তি পোৱা ডেনি বেন-মোশ্বেৰ তথ্যচিত্ৰ “শ্বাল’ম বলীউড: দ্য আনটল্ড ষ্ট'ৰী অৱ ইহুদীছ এণ্ড বলীউড”ত পাঁচগৰাকী প্ৰখ্যাত ইহুদী অভিনেত্ৰীৰ বিষয়ে বৰ্ণনা কৰা হৈছিল আৰু তাৰে এগৰাকী আছিল ফিৰোজা বেগম।
## চলচ্চিত্ৰপঞ্জী
*বেৱাফা কাটিল
*প্ৰেম বীৰ
*দিন ৰাত
*ৰায়গড়
*ভাগতা ভুত
*চাৰ্কাচ গাৰ্ল (
*নূৰ-ই-য়ামন (১৯৩৫)
*আসুঁও কী দুনীয়া (১৯৩৬)
*ভাৰত কা লাল (১৯৩৬)
## তথ্য সংগ্ৰহ

শ্ৰেণী:নিৰ্বাক চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মালায়লম চলচ্চিত্ৰৰ অভিনেত্ৰী
ছাৰা উইলিয়াম খ্ৰীষ্টিয়ান

**চাৰা উইলিয়ামছ খ্ৰীষ্টিয়ান** (২৫ আগষ্ট, ১৯১৮ – ৭ মাৰ্চ, ১৯৮০) নাছকাৰ ( NASCAR, নেচনেল এছ'চিয়েচন ফৰ ষ্টক কাৰ অটো ৰেচিং)ৰ ইতিহাসত প্ৰথমগৰাকী মহিলা চালক আছিল। 

## ড্ৰাইভিং কেৰিয়াৰ
খ্ৰীষ্টিয়ানে লুপাৰ স্পীডৱেত গাড়ী দৌৰাইছিল, পূৰ্বৰ ৰেচট্ৰেক যিটো এতিয়া লেনিয়াৰ হ্ৰদৰ পানীৰ তলত আছে। তাত ৰেচট্ৰেকৰ মালিক মেক্স লুপাৰৰ গাড়ী এখন চলাই অন্ততঃ এখন গাড়ীদৌৰত জয়ী হৈছিল। মেক্সৰ ভতিজা আৰু প্ৰাক্তন কৰ্মচাৰী এডউইন লুপাৰে মনত পেলাইছিল যে, খ্ৰীষ্টিয়ানৰ জয়ে “সকলো পুৰুষকে উন্মাদ কৰি তুলিছিল, তেওঁ এগৰাকী মহিলা আৰু গাড়ীদৌৰত জয়ী হৈছিল।”

### ১৯৪৯ চনত
১৯৪৯ চনৰ ১৯ জুনত চাৰ্লট স্পীডৱেত অনুষ্ঠিত হোৱা নাছকাৰৰ প্ৰথমখন গাড়ীদৌৰত ক্ৰীষ্টিয়ানে অংশগ্ৰহণ কৰে। স্বামী ফ্ৰেংক খ্ৰীষ্টিয়ানৰ মালিকানাধীন #৭১ ফৰ্ড গাড়ীখনত ১৩ নম্বৰ স্থানত যোগ্যতা অৰ্জন কৰে। দৌৰৰ সময়ত ৩৮ নং লেপত ইঞ্জিনৰ ম্যাদ উকলি যোৱাৰ পিছত বব ফ্লকে তেওঁৰ গাড়ীখনৰ দায়িত্ব লয়। গাড়ীখন অতি উত্তপ্ত নোহোৱালৈকে তেওঁ চলাইছিল, আৰু ১৪ নম্বৰ স্থান লাভ কৰিছিল। 

১৯৪৯ চনৰ ১০ জুলাইত ডেটনা বিচ ৰোড কোৰ্ছত দ্বিতীয়খন গাড়ী দৌৰত অংশগ্ৰহণ কৰি খ্ৰীষ্টিয়ানে ১৮ নম্বৰ স্থান দখল কৰে। ২৮খন গাড়ীৰ খেলপথাৰখনত ফ্লকৰ ভগ্নী এথেল মবলি আৰু লুইছ স্মিথকো অন্তৰ্ভুক্ত কৰা হৈছিল, যাৰ ফলত তিনিগৰাকী মহিলা চালকক অন্তৰ্ভুক্ত কৰা প্ৰথমখন দৌৰ আছিল। ফ্ৰেংকেও এই দৌৰত অংশগ্ৰহণ কৰিছিল আৰু কেৰিয়াৰৰ একমাত্ৰ আৰম্ভণিতে ষষ্ঠ স্থান দখল কৰিছিল। ১৯৮৬ চনত পেটি মইজ আৰু এল্টন ছয়িয়াৰে প্ৰথমবাৰৰ বাবে একেলগে নাছকাৰ বুচ গ্ৰেণ্ড নেচনেল ছিৰিজত অংশগ্ৰহণ কৰালৈকে তেওঁলোক নাছকাৰ দৌৰত অংশগ্ৰহণ কৰা একমাত্ৰ বিবাহিত দম্পতী হিচাপে পৰিগণিত হয়।  ১৯৯০ চনত পেটি আৰু এল্টনৰ বিবাহ হৈছিল আৰু বছৰ বছৰ ধৰি ইজনে সিজনৰ বিৰুদ্ধে প্ৰতিযোগিতা অব্যাহত ৰাখিছিল। 

লেংহৰ্ণ স্পীডৱেত চতুৰ্থখন দৌৰত ক্ৰিষ্টিয়ানে ষষ্ঠ স্থান দখল কৰে, আৰু শীৰ্ষ ১০ স্থান লাভ কৰা প্ৰথমগৰাকী মহিলা হিচাপে পৰিগণিত হয়। দৌৰৰ বিজয়ী কাৰ্টিছ টাৰ্নাৰে খ্ৰীষ্টিয়ানক তেওঁৰ সৈতে বিজয়ৰ লেনত যোগদান কৰিবলৈ আমন্ত্ৰণ জনায়। মবলি আৰু স্মিথে পুনৰ এই দৌৰত খ্ৰীষ্টিয়ানৰ বিৰুদ্ধে প্ৰতিযোগিতাত অংশগ্ৰহণ কৰে আৰু ১৯৭৭ চনৰ ৪ জুলাইলৈকে তিনিগৰাকী মহিলা চালক থকা এইখনেই আছিল শেষৰখন নাছকাৰ দৌৰ, যেতিয়া জেনেট গুথ্ৰি, ক্ৰীষ্টিন বেকাৰছ আৰু লেলা লম্বাৰ্ডিয়ে আতচবাজী ৪০০ত প্ৰতিযোগিতাত অংশগ্ৰহণ কৰে। 

পেনচিলভেনিয়াৰ পিটচবাৰ্গৰ হাইডেলবাৰ্গ ৰেচৱেত অনুষ্ঠিত নৱম দৌৰত খ্ৰীষ্টিয়ানে পঞ্চম স্থান দখল কৰে। এই ফিনিছিংটো নাছকাৰ ছিৰিজৰ ইতিহাসৰ এগৰাকী মহিলাৰ বাবে এতিয়ালৈকে সৰ্বশ্ৰেষ্ঠ আৰু একমাত্ৰ শীৰ্ষ ৫ ফিনিছিং আছিল যদিও আঞ্চলিক ছিৰিজ পৰ্যায়ত ১৯৮৮ চনৰ ১০ জুনত নিউ এশ্বেভিল স্পীডৱেত শ্বাউনা ৰবিনছনে ইয়াক গ্ৰহণ কৰিছিল, যেতিয়া তেওঁ চাৰ্লট-ডেটনা ডেছ (এটা ৪ চিলিণ্ডাৰ ক্লাছ) এচি-ডেলকো ১০০ জয় কৰি নাছকাৰ ট্যুৰিং ছিৰিজ ৰেছত জয়ী হোৱা প্ৰথমগৰাকী মহিলা হিচাপে পৰিগণিত হৈছিল। ক্ৰিষ্টিয়ানৰ পঞ্চম স্থান এতিয়াও নাছকাৰ কাপ ছিৰিজ নামেৰে জনাজাত প্ৰিমিয়াৰ লীগত এগৰাকী মহিলাৰ সৰ্বোচ্চ স্থান। 

১৯৪৯ চনৰ ছিজনত আঠটা ইভেণ্টৰ ভিতৰত ছটা ইভেণ্টত দৌৰিছিল খ্ৰীষ্টিয়ানে আৰু চূড়ান্ত পইণ্ট ৰেংকিঙত ১৩ নম্বৰ স্থান দখল কৰিছিল। 

### ১৯৫০ চনত
১৯৫০ চনত ক্ৰিষ্টিয়ানে এটা ইভেণ্টত অংশগ্ৰহণ কৰিছিল, অৱসৰৰ পূৰ্বে হামবাৰ্গ স্পীডৱেত অনুষ্ঠিত ১২ সংখ্যক দৌৰত ১৪ নম্বৰ স্থান দখল কৰিছিল।

## বাহ্যিক সংযোগ
* Photos at Georgia Automobile Racing Hall of Fame
* 

## তথ্য সূত্ৰ

শ্ৰেণী:নাৰী
শ্ৰেণী:নাৰীবাদ আৰু লোকগাথা ২০২৫
কবিতা (আলোচনী)

**কবিতা** (ইংৰাজী: *Kabita*) অসমীয়া আৰু ইংৰাজী ভাষাত প্ৰকাশিত এখন কবিতা বিষয়ক দুমহীয়া আলোচনী। প্ৰথম সংখ্যাটোৰপৰা অসমৰ কাব্য-জগতত চিন্তা আৰু ৰুচিৰ দিশেৰে এক উচ্চ আৰ্হি স্থাপন কৰিবলৈ সক্ষম হোৱা আলোচনীখন কেৱল সাতটা সংখ্যা প্ৰকাশ পাই বন্ধ হৈ যায়।

## ইতিহাস
আলোচনীখন প্ৰথম প্ৰকাশ পাইছিল ১৯৯৬ চনৰ মে’ মাহত। আলোচনীখনৰ সম্পাদক আছিল শোণিত বিজয় দাস। কলা সম্পাদক আছিল বেণু মিশ্ৰ। সহকাৰী সম্পাদক আছিল ক্ৰমে ৰাজেন্দ্ৰনাথ বৰদলৈ আৰু মিহিৰ দেউৰী। আলোচনীখনৰ প্ৰকাশক আছিল গুৱাহাটীৰ কথা প্ৰকাশন আৰু বিতৰক আছিল সবিনয়। আলোচনীখনৰ টেগ লাইনটো আছিল A Bilingual collection of Verse। বেণু মিশ্ৰৰ প্ৰচ্ছদ আৰু ভিতৰৰ পৃষ্ঠাত প্ৰকাশ পোৱা ৰেখাচিত্ৰসমূহে আলোচনীখনৰ সৌষ্ঠৱ বৃদ্ধি কৰিছিল। 

আলোচনীখনৰ বিভিন্ন সংখ্যাত অসমীয়া আৰু ইংৰাজী ভাষাত কবিতা প্ৰকাশ পোৱাৰ লগেত কাব্যশিল্প কৌশল বিষয়ক আলোচনা, গ্ৰন্থ সমালোচনা, কবিতা বিষয়ক প্ৰবন্ধ, কথোপকথন আদি সন্নিৱিষ্ট হৈছিল। আলোচনীখনত অজিৎ বৰুৱা, হীৰেন গোহাঁই, বীৰেশ্বৰ বৰুৱা, কেশৱ মহন্ত, হৰেকৃষ্ণ ডেকা, ফণী তালুকদাৰ, নলিনীধৰ ভট্টাচাৰ্য, দিনেশ গোস্বামী, মুনীন বায়ন আদি প্ৰখ্যাত লেখকসকলে লিখিছিল।

## তথ্যসূত্ৰ
শ্ৰেণী:অধুনালুপ্ত আলোচনী
শ্ৰেণী:কবিতা
আমিনা আজিমী

**আমিনা আজিমী** () আফগানিস্তানত প্ৰতিবন্ধী মহিলাৰ অধিকাৰৰ হকে কাম কৰা এগৰাকী অগ্ৰণী মহিলা। ২০১২ চনত তেওঁ এন-পিচ বঁটা লাভ কৰে।

## জীৱনী
আজিমীয়ে ১৯৮০ চনত আফগানিস্তানত জন্মগ্ৰহণ কৰিছিল। আজিমীয়ে আফগান গৃহযুদ্ধৰ সময়ত তেওঁৰ ঘৰত ৰকেট চালিত গ্ৰেনেডে খুন্দা মৰাৰ ফলত ১১ বছৰ বয়সত তেওঁ সোঁ ভৰিখন হেৰুৱাই পেলায়। তেওঁৰ এই আঘাতে তেওঁক এনে এখন দেশৰ অক্ষম আফগানসকলৰ বৃহৎ গোটত স্থান দিছিল যিখন দেশত জনসংখ্যাৰ হিচাপত বিশ্বৰ ভিতৰতে অক্ষম লোকৰ শতকৰা হাৰ সৰ্বাধিক। অক্ষম ব্যক্তি হিচাপে আজিমীয়ে স্কুললৈ উভতি অহাৰ সময়ত সমস্যাৰ সন্মুখীন হয় আৰু পৰৱৰ্তী সময়ত তেওঁ কৰ্মসংস্থাপন বিচৰাৰ সময়ত বৈষম্যৰ সন্মুখীন হয়। পিছলৈ আফগানিস্তানৰ পৰা অহা প্ৰতিবন্ধী মহিলাৰ অধিকাৰৰ পোষকতাকাৰী হৈ পৰিছিল আজিমী।

২০০৭ চনত তেওঁ প্ৰতিবন্ধী মহিলাৰ পৰামৰ্শদাতা সমিতি (WAAC) প্ৰতিষ্ঠা কৰে। ২০১১ চনত তেওঁ এম্পাৱাৰিং উইমেন উইথ ডিচেবিলিটিজ সংস্থা (EWD) গঠন কৰে। ২০১২ চনত আজিমীক উদীয়মান শান্তি চেম্পিয়ন হিচাপে এন-পিচ বঁটাৰে সন্মানিত কৰা হয়।

আজিমীয়ে *কাহিৰ-ই-কোহৰামান* নামৰ ৰেডিঅ’ অনুষ্ঠানৰ উপস্থাপক আৰু সাংবাদিক হিচাপে লেণ্ডমাইনৰ পৰা ৰক্ষা পোৱা লোকৰ বিৰুদ্ধে বৈষম্য দূৰ কৰাৰ পোষকতা কৰিছিল। এই কাৰ্যসূচী প্ৰথমে ইউএনডিপিৰ *নেচনেল প্ৰগ্ৰেম ফৰ একচন অন ডিচেবিলিটি* আৰু তাৰ পিছত ৰাষ্ট্ৰসংঘৰ *মাইন একচন চেণ্টাৰ ফৰ আফগানিস্তান* আৰু ইণ্টাৰনিউজে সমৰ্থন কৰিছিল। আমিনা আজিমীয়ে আফগান লেণ্ডমাইন ছাৰভাইভাৰ্ছ অৰ্গেনাইজেচন (ALSO) নামৰ সংস্থাটোৰ বাবেও কাম কৰে।

## তথ্য সূত্ৰ

শ্ৰেণী:আফগান মহিলা সমাজকৰ্মী
শ্ৰেণী:নাৰী
শ্ৰেণী:নাৰীবাদ আৰু লোকগাথা ২০২৫
কে'ট উল্ফ

**কে'ট উল্ফ** (ইংৰাজী: Kate Wolf; জন্ম: ২৭ জানুৱাৰী, ১৯৪২ – ১০ ডিচেম্বৰ, ১৯৮৬) এগৰাকী আমেৰিকান লোক-গায়িকা আৰু গীতিকাৰ। তেওঁৰ জন্ম নাম হৈছে কেথৰিন লুইছ এলেন (Kathryn Louise Allen)৷ তেওঁৰ কেৰিয়াৰ তুলনামূলকভাৱে চুটি আছিল যদিও লোক-সংগীতৰ জগতত তেওঁ যথেষ্ট প্ৰভাৱ পেলাইছিল। তেওঁৰ আটাইতকৈ পৰিচিত ৰচনাসমূহৰ ভিতৰত আছে "ইয়াৰ ইন কেলিফৰ্ণিয়া", "লাভ ষ্টিল ৰিমেইনছ", "এক্ৰছ দ্য গ্ৰেট ডিভাইড", "আনফিনিচড লাইফ", "গ্ৰীন আইজ" আৰু "গিভ ইউৰচেল্ফ টু লাভ"। তেওঁ একক শিল্পী হিচাপে ছটা এলবাম মুকলি কৰে। ১৯৮৭ চনত তেওঁ NAIRD ইণ্ডিপেণ্ডেণ্ট মিউজিক হল অৱ ফেমলৈ নিৰ্বাচিত হয়। তাৰ পিছত তেওঁৰ গীতসমূহ নেন্সি গ্ৰীফিথ আৰু এমিল' হেৰিছে বাণীবদ্ধ কৰে (এওঁলোক ১৯৯৯ চনত "লাভ ষ্টিল ৰিমেইনছ"ৰ ৰেকৰ্ডিঙৰ বাবে গ্ৰেমী বঁটাৰ বাবে মনোনীত হৈছিল)।

## জীৱনী
ছান ফ্ৰান্সিস্কোৰ জন ফ্ৰেড এলেন (*১৯১৫) আৰু আৰ্নেষ্টিন ৰুথ এলেনৰ (১৯১৮−১৯৯৬)ৰ ঘৰত উল্ফৰ জন্ম হৈছিল। ৪ বছৰ বয়সত পিয়ানো শিকিবলৈ আৰম্ভ কৰে যদিও লাজৰ বাবে ১৬ বছৰ বয়সত পিয়ানো শিকিবলৈ এৰি দিয়ে। বাৰ্কলে হাইস্কুলৰ ছিনিয়ৰ বৰ্ষত (১৯৫৯–৬০) কেথী এলেন আৰু তেওঁৰ বান্ধবী মেৰিয়ান অ'ৰবাকে বাৰ্কলে হাইস্কুলৰ টেলেণ্ট শ্ব'ত লোকগীত গাইছিল (১৯৫৭ আৰু ১৯৬০)। ১৯ বছৰ বয়সত তেওঁ প্ৰথমবাৰৰ বাবে ইউ চি বাৰ্কলেৰ স্থাপত্যৰ ছাত্ৰ চৌল উল্ফক লগ পাইছিল; দুবছৰৰ পিছত তেওঁলোকৰ বিবাহ হয়। তেওঁলোকৰ দুজন সন্তান ১৯৬৪ আৰু ১৯৬৭ চনত জন্মগ্ৰহণ কৰিছিল।

১৯৬৯ চনত তেওঁ বিগ ছুৰ (Big Sur) সংগীত সম্প্ৰদায়ত অংশগ্ৰহণ কৰে আৰু গিল "জেলিৰল" টাৰ্নাৰ আৰু জৰ্জ শ্ৰডাৰৰ দৰে বন্ধুৰ দ্বাৰা প্ৰভাৱিত হৈ গীটাৰবাদক আৰু গীতিকাৰ হিচাপে দ্ৰুতগতিত বিকশিত হয়। ১৯৭১ চনত ভাল চৰ্তত চৌল উলফৰ পৰা বিচ্ছেদ ঘটি ছ’নোমা কাউন্টিলৈ গুচি যায়। তাত তেওঁ ডন কফিনৰ সৈতে তেওঁৰ প্ৰথম বেণ্ড দ্য ৱাইল্ডউড ফ্লাৱাৰ গঠন কৰে আৰু পিছলৈ তেওঁৰ সৈতে বিয়া হয়।

১৯৭৬ চনত তেওঁৰ নিজৰ লেবেল আউল ৰেকৰ্ডছৰ বেনাৰত মুক্তি পোৱা তেওঁৰ প্ৰথম এলবাম বেক ৰোডছ ৱাইল্ডউড ফ্লাৱাৰ বেণ্ডৰ সৈতে এটা ড্ৰয়িং ৰূমত বাণীবদ্ধ কৰা হৈছিল৷

১৯৮২ চনত টেৰী ফাউলাৰৰ সৈতে পুনৰ বিবাহপাশত আবদ্ধ হয়। লিউকেমিয়াত আক্ৰান্ত হৈ ১৯৮৬ চনৰ ডিচেম্বৰ মাহত ৪৪ বছৰ বয়সত তেওঁৰ মৃত্যু হয়। কেলিফৰ্ণিয়াৰ গুডইয়াৰ্ছ বাৰৰ এটা সৰু গীৰ্জাৰ কবৰস্থানত তেওঁক সমাধিস্থ কৰা হৈছে। ১৯৮৭ চনত বিশ্ব লোক সংগীত সংস্থাই তেওঁৰ সন্মানত কে'ট উল্ফ বঁটা প্ৰচলন কৰে।

## তথ্য সংগ্ৰহ

শ্ৰেণী:আমেৰিকান কণ্ঠশিল্পী
সোৰায়া পাৰ্লিকা

**সোৰায়া পাৰ্লিকা** (, ১৯৪৪-২০১৯) এগৰাকী আফগান মহিলা অধিকাৰ কৰ্মী আৰু ৰাজনীতিবিদ (পিপলছ ডেম'ক্ৰেটিক পাৰ্টি অৱ আফগানিস্তান) আছিল। ১৯৭৮ চনত আৰু ১৯৭৯–১৯৮১ চনত আফগানিস্তানৰ ডেম’ক্ৰেটিক উইমেনছ অৰ্গেনাইজেচন (DOAW)ৰ অধ্যক্ষ হিচাপে তেওঁ কাৰ্যনিৰ্বাহ কৰিছিল। ১৯৮৬–১৯৯২ চনত আফগানিস্তানৰ ৰেড ক্ৰেচেণ্ট ছ’চাইটিৰ মুৰব্বী হিচাপে কাৰ্যনিৰ্বাহ কৰিছিল।

১৯৬৫ চনৰ ১ জানুৱাৰীত আফগানিস্তানৰ পিপলছ ডেম’ক্ৰেটিক পাৰ্টি (PDPA) প্ৰতিষ্ঠা হোৱাৰ পিছত তেওঁ সদস্য হয় আৰু সেই বছৰতে তেওঁ আফগানিস্তানৰ ডেম’ক্ৰেটিক উইমেনছ অৰ্গেনাইজেচন (DOAW)ৰ অন্যতম সহ-প্ৰতিষ্ঠাপক হয়।

আফগানিস্তানৰ গণতান্ত্ৰিক মহিলা সংগঠন (DOAW) ৰ সদস্য হিচাপে তেওঁ ১৯৬৫ চনৰ সংসদীয় নিৰ্বাচনত অংশগ্ৰহণ কৰিবলৈ মহিলাসকলক সংগঠিত কৰাত অংশগ্ৰহণ কৰিছিল, আৰু গ্ৰাম্য মহিলাসকলক লিখা-পঢ়া শিকোৱাত অংশগ্ৰহণ কৰিছিল। ৰক্ষণশীল ইছলামিক সদস্যসকলে ছোৱালী আৰু মহিলাক বিদেশত পঢ়া-শুনা কৰাত নিষেধাজ্ঞা আৰোপ কৰা আইনখনৰ খচৰাৰ বিৰুদ্ধেও তেওঁ অংশগ্ৰহণ কৰিছিল, যিটো বিধেয়কখন বাতিল নোহোৱালৈকে সংসদ দখল কৰাটোকে ধৰি এমাহৰ প্ৰতিবাদ আছিল।

২০০১ চনত তালিবান শাসনৰ পতনৰ পিছত তেওঁ কাবুলত মহিলা পদযাত্ৰাৰ পৰিকল্পনা কৰে যদিও পৰিকল্পনা পৰিত্যাগ কৰিবলৈ মান্তি কৰা হয়। তেওঁ মহিলাৰ অধিকাৰৰ বাবে অভিযান আৰম্ভ কৰে: অন্যান্য বিষয়ৰ লগতে তেওঁ ভৱিষ্যতৰ আফগান সংবিধানত মহিলাৰ সমতাক অন্তৰ্ভুক্ত কৰিবলৈ দাবী জনায়, আৰু মাধ্যমিক বিদ্যালয়ৰ জৰিয়তে ছোৱালীৰ বাবে বাধ্যতামূলক শিক্ষা প্ৰদান কৰে। ২০০১ চনত টাইম আলোচনীয়ে তেওঁক নিজৰ বিশ্বব্যাপী ‘বছৰৰ ব্যক্তি’ হিচাপে নিৰ্বাচিত কৰে।

২০০২ চনৰ জৰুৰীকালীন লয়া জিৰ্গাৰ বাবে ২১ জনীয়া প্ৰস্তুতি আয়োগত তেওঁ নিযুক্তি লাভ কৰে। ২০০৩ চনত তেওঁ হিজব-ই মুত্তাহেদ-ই মেলি-য়ে আফগানিস্তান (আফগানিস্তানৰ নেচনেল ইউনাইটেড পাৰ্টি, এন ইউ পি এ)ৰ দুজন উপ-মূৰব্বীৰ ভিতৰত অন্যতম হিচাপে নিৰ্বাচিত হয়। ২০০৪ চনত তেওঁ ২০০৪ চনৰ সাংবিধানিক লয়া জিৰ্গাৰ প্ৰতিনিধি নিৰ্বাচিত হয়। ২০০৫ চনত তেওঁ সংসদত আসন লাভ কৰাত ব্যৰ্থ হয়।
## তথ্যসূত্ৰ
শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী
আফগানিস্তানৰ গণতান্ত্ৰিক মহিলা সংগঠন

**আফগানিস্তানৰ গণতান্ত্ৰিক মহিলা সংগঠন** () ১৯৬৫ চনত প্ৰতিষ্ঠা হোৱা আফগানিস্তানৰ এটা মহিলা সংগঠন আছিল। আফগানিস্তানৰ মহিলা আন্দোলনৰ ইতিহাসত ই উল্লেখযোগ্য ভূমিকা পালন কৰিছিল, আৰু ১৯৭০ আৰু ১৯৮০ চনৰ কমিউনিষ্ট যুগত আফগান মহিলা আন্দোলনৰ প্ৰভাৱশালী সংগঠন হিচাপে মহিলা কল্যাণ সংস্থাৰ ই ঠাই লৈছিল। কমিউনিষ্ট যুগত ই আছিল চৰকাৰৰ উগ্ৰ নাৰী অধিকাৰ নীতিৰ মুখপাত্ৰ।
## চমু বিৱৰণ
*আফগানিস্তানৰ গণতান্ত্ৰিক মহিলা সংগঠন* ১৯৬৫ চনত কাবুলত অনাহিতা ৰাতেবজাদ, সোৰয়া পাৰ্লিকা,কোব্ৰা আলী, হামিদেহ শ্বেৰজাই, মোমেনেহ বাছিৰ আৰু জামিলেহ কেষ্টমাণ্ডে প্ৰতিষ্ঠা কৰে।  অনাহিতা ৰাতেবজাদে ১৯৬৫–১৯৮৬ চনত সংগঠনটোৰ সভানেত্ৰী হিচাপে কাৰ্যনিৰ্বাহ কৰিছিল।

কমিউনিষ্ট যুগত নাৰীৰ অধিকাৰ আফগান চৰকাৰৰ লগতে সমৰ্থন কৰা ছোভিয়েট দুয়োখনেই সমৰ্থন কৰিছিল। ৰাজতন্ত্ৰৰ সময়ত যি হৈছিল তাৰ বিপৰীতে যেতিয়া নাৰীৰ অধিকাৰ চহৰীয়া অভিজাত মহিলাসকলৰ মাজত সীমাবদ্ধ আছিল, কমিউনিষ্টসকলে নাৰীৰ অধিকাৰ সমাজৰ সকলো শ্ৰেণীলৈ, গ্ৰাম্য মহিলা আৰু ছোৱালীলৈও সম্প্ৰসাৰণ কৰাৰ চেষ্টা কৰিছিল।.

কমিউনিষ্ট চৰকাৰে গ্ৰাম্য অঞ্চলত নাৰী মুক্তিৰ মতাদৰ্শগত বলবৎকৰণে মহিলাৰ বাবে বলবৎ কৰা সাক্ষৰতা অভিযান আৰু ছোৱালীৰ বাবে বাধ্যতামূলক স্কুলীয়া শিক্ষাৰ ৰূপ লৈছিল, যাক বিশেষকৈ পাষ্টুন জনজাতীয় অঞ্চলত যথেষ্ট প্ৰতিহত কৰা হৈছিল। আফগানিস্তানৰ গ্ৰাম্য অঞ্চলত লিংগ নিৰ্জনতা স্থানীয় সংস্কৃতিৰ এক শক্তিশালী অংশ আছিল। স্কুলত পঢ়িবলৈ হ’লে ছোৱালীবোৰে ঘৰ এৰিব লাগিব, আৰু সেয়েহে স্কুলক গভীৰভাৱে অসন্মানজনক বিষয় হিচাপে গণ্য কৰা হৈছিল। ছোৱালীৰ লগতে ল'ৰাৰ বাবে বাধ্যতামূলক স্কুলীয়া শিক্ষাৰ নীতিয়ে ৰক্ষণশীল গ্ৰাম্য জনসংখ্যাৰ পৰা তীব্ৰ প্ৰতিক্ৰিয়াৰ সন্মুখীন হৈছিল আৰু মুজাহিদীন, ইছলামিক গেৰিলাসকলে ছোভিয়েট আৰু কমিউনিষ্ট শাসনৰ বিৰুদ্ধে প্ৰতিৰোধ কৰাত অৰিহণা যোগাইছিল। 

কমিউনিষ্ট শাসনৰ সময়ত হাজাৰ হাজাৰ নগৰীয়া মহিলাক আফগানিস্তানৰ পিপলছ ডেম’ক্ৰেটিক দল (PDPA) আৰু আফগানিস্তানৰ গণতান্ত্ৰিক মহিলা সংগঠনৰ কেডাৰ আৰু সামৰিক বাহিনীত নিযুক্তি দিয়া হৈছিল আৰু মুজাহিদীন, ইছলামিক গেৰিলাৰ বিৰুদ্ধে সামৰিক যুদ্ধৰ প্ৰশিক্ষণ দিয়া হৈছিল আৰু নগৰীয়া মহিলাসকলৰ মাজত এটা চিন্তা আছিল যে প্ৰতিক্ৰিয়াশীল মৌলবাদীসকলে কমিউনিষ্ট শাসন ব্যৱস্থা আৰু ই সুৰক্ষিত কৰা মহিলাৰ অধিকাৰক উফৰাই পেলাব।

১৯৮৬ চনত যেতিয়া নাজিবুল্লাহ ক্ষমতালৈ আহে তেতিয়া তেওঁ PDPAৰ শাসন আৰু মহিলাৰ অধিকাৰৰ প্ৰতি ৰক্ষণশীল ইছলামিক বিৰোধিতা হ্ৰাস কৰাৰ উদ্দেশ্যে ডিঅ’এডব্লিউৰ মাৰ্ক্সবাদী বাক্যবাণ নিৰ্মূল কৰি সংগঠনটোৰ নাম সাজমান-ই-ডেম’ক্ৰেটিক-ই-জানান-ই-আফগানিস্তান (আফগান মহিলাৰ গণতান্ত্ৰিক সংগঠন)ৰ পৰা সলনি কৰি... শ্বুৰা-ই-ছাৰাছাৰী-জানান-ই-আফগানিস্তান (অল আফগানিস্তান মহিলা পৰিষদ)। ৰাটেবজাদৰ ঠাইত ফিৰুজা ৱাৰ্ডাকে সংস্থাটোৰ সভাপতি হিচাপে নিযুক্তি দিয়ে।

১৯৯০ চনত নাজিবুল্লাই আফগানিস্তানৰ গণতান্ত্ৰিক মহিলা সংগঠন বিলুপ্ত কৰি তাৰ ঠাইত আফগান মহিলা পৰিষদ গঠন কৰে, যিটো অধিক অৰাজনৈতিক সংগঠন আছিল।
## তথ্যসূত্ৰ

শ্ৰেণী:নাৰীবাদী সংগঠন
দীপ্তি কাপুৰ

** দীপ্তি কাপুৰ ** (জন্ম :-১৯৮০)  বৰ্তমান পৰ্তুগালৰ নিবাসী  এগৰাকী ভাৰতীয় লেখিকা আৰু সাংবাদিক। তেওঁৰ প্ৰথম উপন্যাস 'এ বেড কেৰেক্টৰ' ২০১৫ চনত প্ৰকাশিত হয়। ২০২৩ চনত কাপুৰে তেওঁৰ দ্বিতীয় খন উপন্যাস 'এজ অৱ ভাইচ' প্ৰকাশ কৰে যাৰ অধিকাৰ এফএক্স ষ্টুডিঅ'ক এটা মুখ্য টিভি শৃংখলাৰ বাবে বিক্ৰী কৰা হয়। কাপুৰৰ জন্ম মোৰাদাবাদত হৈছিল আৰু লিছবনলৈ যোৱাৰ আগতে দিল্লী আৰু গোৱাত বাস কৰিছিল।

## শিক্ষা
কাপুৰে ডেৰাডুনৰ অল-গাৰ্লছ বৰ্ডিং স্কুল ৱেলহাম গাৰ্লছ স্কুলত পঢ়িছিল।  তেওঁ দিল্লী বিশ্ববিদ্যালয়ত সাংবাদিকতা কৰিবলৈ গৈছিল, তাৰ পিছত সামাজিক মনোবিজ্ঞানত স্নাতকোত্তৰ ডিগ্ৰী লৈছিল।

## তথ্যৰ উৎস
শ্ৰেণী: জীৱিত ব্যক্তি শ্ৰেণী: লেখিকাশ্ৰেণী: সাংবাদিক
আজিজা ছিদ্দিকী

**আজিজা ছিদ্দিকী** (জন্ম-প্ৰায় ১৯৮৩) এগৰাকী আফগান মহিলা অধিকাৰ কৰ্মী। তেওঁ আফগান বেচৰকাৰী সংগঠন *একচন এইড*ৰ সৈতে মহিলা অধিকাৰ সমন্বয়ক আছিল৷ য'ত তেওঁ গ্ৰাম্য আফগান মহিলাসকলৰ পৰিস্থিতিৰ ওপৰত গৱেষণা কৰিছিল আৰু তেওঁলোকৰ অধিকাৰৰ বিষয়ে জ্ঞান দিছিল৷ ইয়াৰ লগতে তেওঁৰ কামৰ বাবে ব্যক্তিগতভাৱে ভাবুকি পোৱাৰ পিছতো সিদ্ধান্ত গ্ৰহণৰ প্ৰশিক্ষণৰ আয়োজন কৰিছিল। 

আফগানিস্তানত জন্মগ্ৰহণ কৰা ছিদ্দিকীয়ে যুদ্ধৰ বাবে আঠ বছৰ বয়সত পাকিস্তানলৈ গুচি যায় যদিও ২০০৩ চনত মহিলাৰ অধিকাৰৰ বাবে কাম কৰিবলৈ আফগানিস্তানলৈ উভতি আহে। ২০০৭ চনত তেওঁ *আন্তঃৰাষ্ট্ৰীয় মহিলা সাহস বঁটা* লাভ কৰে। কিন্তু সুপৰিচিত হোৱাৰ বাবে তেওঁ ইয়াৰ পিছত আফগানিস্তানলৈ নিৰাপদে উভতি যাব নোৱাৰিলে আৰু সেয়েহে তেওঁ আমেৰিকাত আশ্ৰয় লয়। 

২০০৮ চনত তেওঁ BIAS, Bi-lingual International Assistant Services ৰ বাবে কেছ ৱৰ্কাৰ হিচাপে কাম কৰিবলৈ আৰম্ভ কৰে, যিয়ে বৃদ্ধ আৰু অক্ষম অনুপ্ৰৱেশকাৰী, আশ্ৰয়প্ৰাপ্ত আৰু শৰণাৰ্থীসকলক সহায় কৰে। ২০০৯ চনত ছিদ্দিকীয়ে গীতানা প্ৰডাকচনৰ পৰা "বছৰৰ অসাধাৰণ ব্যক্তি" বঁটা লাভ কৰে, যিয়ে কলা আৰু কলা শিক্ষাৰ জৰিয়তে বৈচিত্ৰ্যক প্ৰসাৰিত কৰে।
## তথ্যসূত্ৰ

শ্ৰেণী:সমাজকৰ্মী
শ্ৰেণী:আফগান মহিলা সমাজকৰ্মী
কুলছুম ছায়ানী

**কুলছুম ছায়ানী** (; ২১ অক্টোবৰ ১৯০০ – ২৭ মে' ১৯৮৭) এগৰাকী ভাৰতীয় মুছলমান মহিলা স্বাধীনতা সংগ্ৰামী, সমাজকৰ্মী, শিক্ষা কৰ্মী আৰু গান্ধীবাদী জাতীয়তাবাদী আছিল। 
তেওঁ পিতৃৰ লগতে স্বামী ড° জান মহম্মদ ছায়ানীৰ সৈতে মহাত্মা গান্ধীৰ সৈতে যোগদান কৰে। 

## প্ৰাথমিক জীৱন আৰু পটভূমি
১৯০০ চনৰ ২১ অক্টোবৰত গুজৰাটত জন্মগ্ৰহণ কৰিছিল। 
কুলছুমে ভাৰতৰ সাক্ষৰতাৰ হাৰ উন্নত কৰা বুলি দাবী কৰিছিল আৰু চৰখা শ্ৰেণীৰ সদস্য হৈছিল।

## জীৱন
১৯১৭ চনত পিতৃৰ সৈতে মহাত্মা গান্ধীক লগ পাই অনুগামী হৈ পৰে। ভাৰতীয় জাতীয় আন্দোলনৰ সময়ত তেওঁ সমাজ সংস্কাৰৰ বাবে সক্ৰিয়ভাৱে যুঁজিছিল। ভাৰতীয় স্বাধীনতা সংগ্ৰামত অংশগ্ৰহণ কৰিছিল। ইয়াৰ উপৰিও, ভাৰতীয় জাতীয় কংগ্ৰেছে সামাজিক বিষয়সমূহৰ বিষয়ে সজাগতা সৃষ্টিৰ বাবে আয়োজন কৰাজন জাগৰণ কাৰ্যসূচীত তেওঁ ভূমিকা পালন কৰিছিল। 
ছায়ানীয়ে মুম্বাই আৰু ইয়াৰ উপকণ্ঠ অঞ্চলতো কাম কৰিছিল। কিন্তু মুছলিম লীগৰ নেতাসকলে তেওঁৰ এই কাৰ্যক সমৰ্থন কৰা নাছিল। 
তেওঁলোকে বিশ্বাস কৰিছিল যে তেওঁ দৰিদ্ৰ সম্প্ৰদায়ক ভাৰতীয় জাতীয় কংগ্ৰেছত যোগদান কৰিবলৈ প্ৰলোভিত কৰি আছে আৰু তেওঁৰ প্ৰচেষ্টাক নস্যাৎ কৰিবলৈ কাউণ্টাৰ প্ৰগ্ৰেমৰ আয়োজন কৰিছিল। 

হেল্পাৰ নামৰ পষেকীয়া উৰ্দু প্ৰকাশন আৰম্ভ কৰি প্ৰাপ্তবয়স্কসকলৰ মাজত শিক্ষাৰ প্ৰসাৰ ঘটাইছিল। তেওঁ আন্তঃৰাষ্ট্ৰীয় পৰ্যায়তো ভ্ৰমণ কৰিছিল আৰু কেইবাখনো সন্মিলনত ভাৰতক প্ৰতিনিধিত্ব কৰিছিল।

## ব্যক্তিগত জীৱন
তেওঁ আন এজন স্বাধীনতা সংগ্ৰামী ড° জান মহম্মদ ছায়ানীৰ লগত বিয়া হয়, যি ৰহিমতুল্লা এম ছায়ানীৰ পুত্ৰ আছিল এজন অগ্ৰণী উকীল। তেওঁৰ ডাঙৰ পুত্ৰ হামিদ ছায়ানী আছিল অভিনেতা, ৰেডিঅ' ব্যক্তিত্ব, আৰু যাদুকৰ, বৰ্ণভিটা কুইজ প্ৰতিযোগিতা চলোৱাৰ বাবে বিখ্যাত। তেওঁৰ কনিষ্ঠ পুত্ৰ আমিন ছায়ানী আছিল ৰেডিঅ’ ব্যক্তিত্ব আৰু মাষ্টাৰ অৱ চেৰেমনি তেওঁৰ কণ্ঠ আৰু বিনাকা গীতমালাৰ আতিথ্যৰ বাবে বিখ্যাত। 

## সাহিত্যিক ৰচনা
* প্ৰৌধা শিক্ষা মেইন মেৰে অনুভৱ
* ভাৰত-পাক মৈত্ৰী – মেৰে প্ৰয়াত্ন
* ভাৰতীয় স্বতন্ত্ৰ সংগ্ৰাম মেইন মহিলাওন কি ভূমিকা
* ভাৰত মেইন প্ৰৌধ শিক্ষা
## বঁটা
১৯৫৯ চনত ভাৰত চৰকাৰে তেওঁক স্বীকৃতি প্ৰদান কৰি পদ্মশ্ৰী বঁটা প্ৰদান কৰে। ১৯৬৯ চনত সাহিত্যলৈ আগবঢ়োৱা অৱদানৰ বাবে ভাৰতৰ ৰাষ্ট্ৰপতিৰ পৰা জৱাহৰলাল নেহৰু বঁটা লাভ কৰে। 

## মৃত্যুৰ
১৯৮৭ চনৰ ২৭ মে’ত কুলছুম ছায়ানীৰ মৃত্যু হয়। 

## তথ্য সংগ্ৰহ

শ্ৰেণী:সমাজকৰ্মী
শ্ৰেণী:ভাৰতীয় নাৰী
শ্ৰেণী:মৃত ব্যক্তি
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
মঞ্জু বাঞ্চাল

**মঞ্জু বাঞ্চাল** (জন্ম: ১ ডিচেম্বৰ ১৯৫০) আণৱিক জৈৱপদাৰ্থ বিজ্ঞানৰ ক্ষেত্ৰত বিশেষজ্ঞ। বৰ্তমান তেওঁ বাংগালুৰুৰ ভাৰতীয় বিজ্ঞান প্ৰতিষ্ঠানৰ আণৱিক জৈৱপদাৰ্থ বিজ্ঞান ইউনিটৰ তাত্ত্বিক জৈৱপদাৰ্থ বিজ্ঞান গোটৰ অধ্যাপিকা। তেওঁ বাংগালোৰস্থিত বায়’ইনফৰ্মেটিক্স এণ্ড এপ্লাইড বায়’টেকন’লজি ইনষ্টিটিউটৰ প্ৰতিষ্ঠাপক সঞ্চালিকা।

## শিক্ষা

বাঞ্চালে হায়দৰাবাদ আৰু ডেৰাডুনৰ পৰা স্কুলীয়া শিক্ষা কৰিছিল৷ বিজ্ঞানৰ প্ৰতি তেওঁৰ যথেষ্ট আগ্ৰহ জন্মিছিল আৰু পিছলৈ হায়দৰাবাদৰ ওছমানিয়া বিশ্ববিদ্যালয়ৰ পৰা বি এছ চি আৰু এম এছ চি ডিগ্ৰী লাভ কৰিবলৈ আগবাঢ়িছিল৷ ১৯৭২ চনত তেওঁ ডক্টৰেট ডিগ্ৰীৰ বাবে বাংগালুৰুৰ ইণ্ডিয়ান ইনষ্টিটিউট অৱ চাইন্সৰ মলিকুলাৰ বায়’ফিজিক্স ইউনিটত যোগদান কৰে। জৈৱপদাৰ্থবিজ্ঞানী জি এন ৰামচন্দ্ৰনৰ নিৰ্দেশনাত তেওঁ আঁহযুক্ত প্ৰটিন কলাজেনৰ ট্ৰিপল হেলিকেল গঠনৰ তাত্ত্বিক মডেলিঙৰ ওপৰত কাম কৰাৰ সুযোগ পাইছিল। ১৯৭৭ চনত তেওঁ পি এইচ ডি লাভ কৰে। তাৰ পিছত ১৯৮১ চনলৈকে বাওঁহাত আৰু ডি এন এৰ অন্যান্য অস্বাভাৱিক গঠনৰ পোষ্ট ডক্টৰেট ফেলো হিচাপে আই আই এছ চিত কাম কৰি থাকে।

## ফেল’শ্বিপ

বাঞ্চালক ইএমবিএল ভিজিটিং ফেল’শ্বিপ আৰু এভিএইচ ফেল’শ্বিপ, জাৰ্মানী আৰু ছিনিয়ৰ ফুলব্ৰাইট ফেল’শ্বিপ, আমেৰিকাৰ সন্মানিত কৰা হৈছে। তেওঁ আমেৰিকাৰ ৰাটগাৰ্ছ বিশ্ববিদ্যালয়ৰ অতিথি অধ্যাপিকা আৰু আমেৰিকাৰ বেথেছডাৰ এন আই এইচৰ ভিজিটিং কনচালটেণ্ট হিচাপে কাম কৰি আহিছে।

## বঁটা আৰু সন্মান

*১৯৭৯ চনত বাঞ্চালে যুৱ বিজ্ঞানীৰ বাবে ইনছা পদক লাভ কৰে।

## তথ্যসূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
শ্ৰেণী:ভাৰতীয় নাৰী
শ্ৰেণী:ভাৰতৰ নাৰী
জিল ছ'বুল

জিল ছ'বুল (ইংৰাজী: Jill Sobule; জন্ম ১৬ জানুৱাৰী, ১৯৫৯) এগৰাকী আমেৰিকান গায়ক-গীতিকাৰ যি ১৯৯৫ চনৰ একক কণ্ঠৰ গীত "আই কিছড এ গাৰ্ল", আৰু ১৯৯৫ চনৰ ক্লুলেছ ছবিৰ গীত "ছুপাৰমডেল"ৰ বাবে বেছিকৈ পৰিচিত। তেওঁৰ লোক-সংস্কৃতিৰ আধাৰত ৰচনা কৰা গীতসমূহে বিদ্ৰুপপূৰ্ণ, কাহিনী-চালিত চৰিত্ৰ অধ্যয়ন আৰু আৱেগিক বেলাডৰ বিকল্প হিচাপে উপস্থাপন কৰে আৰু এই গীতসমূহে ১৯৭০ দশকৰ ৱাৰেন জেভন, হেৰী নিলছন, লৌডন ৱেইনৰাইট তৃতীয়, হেৰী চেপিন, আৰু ৰেণ্ডী নিউমেনৰ দৰে আমেৰিকান গীতিকাৰসকলৰ কথা মনত পেলাই দিয়ে। ছবুলৰ ইহুদী ঐতিহ্য আৰু হতাশাৰ সৈতে তেওঁৰ কিশোৰী কালৰ সংগ্ৰামকে ধৰি আত্মজীৱনীমূলক উপাদানসমূহ তেওঁৰ লেখাত সঘনাই দেখা যায়।

২০০৯ চনত তেওঁ কেলিফৰ্নিয়া ইয়াৰ্ছ নামৰ এলবামটো মুকলি কৰে, যিটো এলবাম সম্পূৰ্ণৰূপে অনুৰাগীৰ অনুদানৰ পুঁজিৰে নিৰ্মাণ কৰা হৈছিল, যাৰ ফলত তেওঁ ৰাজহুৱা অনুদান গ্ৰহণৰ প্ৰাৰম্ভিক পথ প্ৰদৰ্শক হৈ পৰে।

## কৰ্ম
বৰ্তমানলৈকে ছ'বুলে তেৰটা সংগীতৰ এলবাম মুকলি কৰিছে। ইয়াৰোপৰি তেওঁৰ কৰ্মৰাজীৰ ভিতৰত কেৱল ইণ্টাৰনেটৰ জৰিয়তে উপলভ্য তেওঁৰ মৌলিক গীতসমূহ, ৰবাৰ্ট আৰ্ল কীনৰ খ্ৰীষ্টমাছ পবিত্ৰ গীত "মেৰী ক্ৰীছমাছ ফ্ৰম দ্য ফেমিলি"ৰ কভাৰ আৰু ছ'বুলৰ একাউষ্টিক এলবাম আৰু মৰণোত্তৰ জেভনৰ শ্ৰদ্ধাঞ্জলি ৰেকৰ্ড দুয়োটাতে অন্তৰ্ভুক্ত প্ৰয়াত ৱাৰেন জেভনৰ "ডন'ট লেট আছ গেট ছিক"ৰ এটা সংস্কৰণো অন্তৰ্ভুক্ত কৰা হৈছে।

## তথ্য সংগ্ৰহ

শ্ৰেণী:আমেৰিকান কণ্ঠশিল্পী
ছিমা সমৰ

**ছিমা সমৰ**(; জন্ম ৩ ফেব্ৰুৱাৰী ১৯৫৭) এগৰাকী হাজাৰা মানৱ অধিকাৰৰ সমৰ্থক, কৰ্মী আৰু ৰাষ্ট্ৰীয় আৰু আন্তঃৰাষ্ট্ৰীয় মঞ্চৰ ভিতৰৰ চিকিৎসক, যি ২০০১ চনৰ ডিচেম্বৰৰ পৰা ২০০৩ চনলৈকে আফগানিস্তানৰ মহিলা পৰিক্ৰমা মন্ত্ৰী হিচাপে কাৰ্যনিৰ্বাহ কৰিছিল৷ তেওঁ ২০০৫ চনৰ পৰা ২০০৯ চনলৈকে ছুদানৰ মানৱ অধিকাৰৰ পৰিস্থিতিৰ ওপৰত ৰাষ্ট্ৰসংঘৰ বিশেষ প্ৰতিবেদক হিচাপে কাম কৰিছিল। ২০১২ চনত তেওঁ "বিশ্বৰ অন্যতম জটিল আৰু বিপজ্জনক অঞ্চলত মানৱ অধিকাৰ বিশেষকৈ মহিলাৰ অধিকাৰৰ প্ৰতি দীৰ্ঘদিনীয়া আৰু সাহসী সমৰ্পণৰ বাবে" ৰাইট জীৱিকা বঁটা লাভ কৰে।

১৯৫৭ চনৰ ৩ ফেব্ৰুৱাৰীত আফগানিস্তানৰ গাজনী প্ৰদেশৰ জাঘোৰীত ছিমা সমৰে জন্মগ্ৰহণ কৰিছিল। তেওঁ হাজাৰা জনগোষ্ঠীৰ। ১৯৮২ চনৰ ফেব্ৰুৱাৰী মাহত কাবুল বিশ্ববিদ্যালয়ৰ পৰা চিকিৎসা বিজ্ঞানত তেওঁ ডিগ্ৰী লাভ কৰে। কাবুলৰ এখন চৰকাৰী চিকিৎসালয়ত তেওঁ চিকিৎসা চৰ্চা কৰিছিল যদিও কেইমাহমানৰ পিছত নিজৰ সুৰক্ষাৰ বাবে নিজৰ জন্মস্থান জাঘোৰীলৈ পলায়ন কৰিবলৈ বাধ্য হয়, য’ত তেওঁ মধ্য আফগানিস্তানৰ সমগ্ৰ দুৰ্গম অঞ্চলৰ ৰোগীসকলক চিকিৎসা প্ৰদান কৰে। আফগানিস্তানৰ মানৱ অধিকাৰ আয়োগৰো তেওঁ মুৰব্বী হৈয়েই আছে।

১৯৮৪ চনত আফগানিস্তান গণতান্ত্ৰিক গণৰাজ্য চৰকাৰে তেওঁৰ স্বামীক গ্ৰেপ্তাৰ কৰে আৰু সমৰ আৰু তেওঁৰ কণমানি পুত্ৰই চুবুৰীয়া ৰাষ্ট্ৰ পাকিস্তানলৈ পলায়ন কৰে। ইয়াৰ পিছত মিছন হাস্পতালৰ শৰণাৰ্থী শাখাত চিকিৎসক হিচাপে তেওঁ কাম কৰিছিল। আফগান শৰণাৰ্থী মহিলাসকলৰ বাবে স্বাস্থ্যসেৱাৰ সুবিধাৰ সম্পূৰ্ণ অভাৱত দুখী হৈ ১৯৮৯ চনত পাকিস্তানৰ কুৱেটাত শ্বুহাদা অৰ্গেনাইজেচন আৰু শ্বুহাদা ক্লিনিক স্থাপন কৰে। আফগান মহিলা আৰু ছোৱালীৰ স্বাস্থ্যসেৱা, চিকিৎসা কৰ্মচাৰীৰ প্ৰশিক্ষণ আৰু শিক্ষাৰ বাবে শ্বুহাদা সংস্থাই উৎসৰ্গা কৰিছিল। পিছৰ বছৰবোৰত সমগ্ৰ আফগানিস্তানত ক্লিনিক/চিকিৎসালয়খনৰ অধিক শাখা মুকলি কৰা হয়।

এক দশকৰো অধিক সময় শৰণাৰ্থী হিচাপে জীয়াই থকাৰ পিছত সমৰে ২০০২ চনত আফগানিস্তানলৈ উভতি আহি হামিদ কাৰ্জাইৰ নেতৃত্বত আফগান সংক্ৰমণকালীন প্ৰশাসনৰ কেবিনেট পদ গ্ৰহণ কৰে। অন্তৱৰ্তীকালীন চৰকাৰত উপ-ৰাষ্ট্ৰপতি আৰু তাৰ পিছত মহিলা পৰিক্ৰমা মন্ত্ৰী হিচাপে তেওঁ কাৰ্যনিৰ্বাহ কৰিছিল। আফগানিস্তানত কেবিনেট মন্ত্ৰী হোৱা তেওঁ ষষ্ঠগৰাকী মহিলা, ১৯৭০ চনত ছফিকা জিয়াইৰ পিছত মহিলা পৰিক্ৰমা বিভাগৰ তেওঁ প্ৰথম মন্ত্ৰী আৰু ১৯৯২ চনৰ পিছত মন্ত্ৰী হোৱা প্ৰথম মহিলা হিচাপে অভিহিত হয়।
## তথ্যসূত্ৰ
শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী
ছোফিয়া ৱাডিয়া

**ছোফিয়া ৱাডিয়া** () বা **ছোফিয়া কামাচো** আছিল কলম্বিয়াত জন্মগ্ৰহণ কৰা এগৰাকী প্ৰাকৃতিক ভাৰতীয় থিয়'ছফিষ্ট, সাহিত্যিক, পেন অল ইণ্ডিয়া চেণ্টাৰৰ প্ৰতিষ্ঠাপক আৰু ইয়াৰ জাৰ্নেল দ্য ইণ্ডিয়ান পেনৰ প্ৰতিষ্ঠাপক সম্পাদিকা।. 
ইয়াৰ উপৰিও তেওঁ দ্য ইণ্ডিয়ান ইনষ্টিটিউট অৱ ৱৰ্ল্ড কালচাৰ, বাংগালুৰু (বৰ্তমান বেংগালুৰু)  
আৰু এছিয়ান বুক ট্ৰাষ্ট, বম্বে (বৰ্তমান মুম্বাই)ৰ সহ-প্ৰতিষ্ঠাপক আছিল। ভাৰত চৰকাৰে ১৯৬০ চনত ৱাদিয়াক জাতিটোৰ প্ৰতি কৰা সেৱাৰ বাবে চতুৰ্থ সৰ্বোচ্চ ভাৰতীয় অসামৰিক বঁটা পদ্মশ্ৰী বঁটাৰে সন্মানিত কৰে। 

## জীৱনী
১৯০১ চনত কলম্বিয়াত জন্মগ্ৰহণ কৰা ছোফিয়া কামাচোৱে তেওঁৰ মাতৃভূমি পেৰিছ, লণ্ডন আৰু নিউয়ৰ্কত শিক্ষা গ্ৰহণ কৰে। ১৯২৭ চনত ইউৰোপীয় দেশ ভ্ৰমণলৈ যোৱা ভাৰতীয় থিয়'ছফিষ্ট বি পি ৱাডিয়াক লগ পায় 
তেওঁৰ দৰ্শনৰ দ্বাৰা প্ৰভাৱিত হৈ ১৯২৮ চনত তেওঁৰ সৈতে বিবাহপাশত আবদ্ধ হয়। ৱাডিয়াসকলে ইউৰোপৰ বিভিন্ন ঠাইত ইউনাইটেড লজ অৱ থিয়ছফিষ্টৰ কেইবাটাও শাখা প্ৰতিষ্ঠা কৰে আৰু ১৯২৯ চনত মুম্বাইত প্ৰথম ভাৰতীয় শাখা প্ৰতিষ্ঠা কৰে।

দম্পতীহালে আন্তঃৰাষ্ট্ৰীয় পি.ই.এন.ৰ অল ইণ্ডিয়া চেণ্টাৰ  ১৯৩০ চনত মুম্বাইত প্ৰতিষ্ঠা কৰে।  আৰু দুখন আলোচনী মুকলি কৰে, *দ্য ইণ্ডিয়া পেন* আৰু *দ্য আৰিয়ান পাথ*। ছোফিয়া *দ্য ইণ্ডিয়া পেন*ৰ সম্পাদিকা আছিল আৰু মৃত্যুৰ আগলৈকে সেই পদত আছিল। ১৯৪৫ চনত তেওঁ দক্ষিণ ভাৰতৰ কৰ্ণাটক ৰাজ্যৰ বেংগালুৰুৰ ওচৰৰ বাসৱনাগুডীত ১৯৪৫ চনত *দ্য ইণ্ডিয়ান ইনষ্টিটিউট অৱ ৱৰ্ল্ড কালচাৰ* প্ৰতিষ্ঠা কৰে।  এই সময়ছোৱাত তেওঁ ১৯৩৬ চনত ধৰ্মৰ ব্ৰাদাৰহুড আৰু ১৯৪১ চনত নাগৰিকত্বৰ বাবে প্ৰস্তুতি নামৰ দুখন গ্ৰন্থ প্ৰকাশ কৰে। ১৯৪৪ চনত মহাত্মা গান্ধীয়ে লিখা প্ৰস্তাৱনাৰে দ্য ব্ৰাদাৰহুড অৱ ৰিলিজিয়নছৰ দ্বিতীয় সংস্কৰণ ওলায়।  মুম্বাইত এছিয়ান বুক ট্ৰাষ্ট স্থাপন কৰাতো তেওঁৰ সহায় আছিল৷  যিয়ে পিছলৈ তেওঁৰ স্বামীৰ বিখ্যাত গ্ৰন্থ দ্য গান্ধিয়ান ৱে প্ৰকাশ কৰে।

১৯৫৮ চনত স্বামীৰ মৃত্যুৰ পিছতো ছোফিয়া ৱাডিয়াই সামাজিক জীৱন অব্যাহত ৰাখিছিল  আৰু এঘাৰটা সৰ্বভাৰতীয় লেখক সন্মিলনৰ আয়োজন কৰিছিল। 
ভাৰত চৰকাৰে ১৯৬০ চনত তেওঁক পদ্মশ্ৰীৰ অসামৰিক সন্মান প্ৰদান কৰে।

## গোলকীয় নীতি
বিশ্ব সংবিধানৰ খচৰা প্ৰস্তুতৰ বাবে এখন সন্মিলন আহ্বান কৰাৰ চুক্তিত স্বাক্ষৰকাৰীসকলৰ ভিতৰত অন্যতম আছিল তেওঁ। ফলত মানৱ ইতিহাসত প্ৰথমবাৰৰ বাবে পৃথিৱীৰ ফেডাৰেচনৰ বাবে সংবিধান খচৰা আৰু গ্ৰহণৰ বাবে বিশ্ব সংবিধান সভাৰ আহ্বান হয়।

## মৃত্যুৰ
১৯৮৬ চনৰ ২৭ এপ্ৰিলত ৮৫ বছৰ বয়সত তেওঁৰ মৃত্যু হয়।

## তথ্য সংগ্ৰহ

শ্ৰেণী:সাহিত্যিক
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
দেবি স্মিথ

**দেবি স্মিথ** (ইংৰাজী: Debi Smith) এগৰাকী আমেৰিকান লোক-গায়িকা তথা গীতিকাৰ। ১৯৯৪ চনৰ পৰা তেওঁ **ফ’ৰ বিচিন' বেবছ** (Four Bitchin' Babes) নামৰ কেৱল মহিলা গায়িকা-গীতিকাৰেৰে গঠিত মূলতঃ লোক-সংগীত ধাৰাৰ হাস্যৰসময়ী, ব্যংগ বা লঘু হৃদয়ৰ গীত পৰিবেশন কৰা এটা ভ্ৰমণকাৰী দলৰ সদস্য হিচাপে কাম কৰি আহিছে।

## কৰ্মজীৱন
স্মিথে অহাইঅ'ৰ দ্য কলেজ অৱ ৱুষ্টাৰৰ পৰা স্নাতক ডিগ্ৰী লাভ কৰাৰ পিছত (তেওঁ কিছু সময়ৰ বাবে দ্য কলেজ অৱ উইলিয়াম এণ্ড মেৰীত কিছু পাঠ্যক্ৰম পঢ়িছিল) আৰু ছান ফ্ৰান্সিস্কোৰ পথত গীত পৰিবেশন কৰাৰ পিছত একক কণ্ঠশিল্পী হিচাপে নিজৰ কৰ্মজীৱন আৰম্ভ কৰে।

তেওঁ নেচনেল এনডাউমেণ্ট ফৰ দ্য আৰ্টছৰ সৈতে কাম কৰিছিল আৰু তাৰ পিছত কেৱল মহিলাৰে গঠিত চেলটিক সংগীতৰ দল দ্য হেগছৰ সৈতে অনুষ্ঠান পৰিৱেশন কৰিছিল আৰু সেই সময়ছোৱাতে ব'ধ্ৰান (Bodhrán) বজাবলৈ আৰম্ভ কৰিছিল। ১৯৮০ চনত তেওঁ ভগ্নী মেগান স্মিথৰ সৈতে দ্য স্মিথ চিষ্টাৰছ হিচাপে অনুষ্ঠান পৰিবেশন কৰিবলৈ আৰম্ভ কৰে। তেওঁলোকে একেলগে ফ্লাইং ফিচ ৰেকৰ্ডছত পাঁচটা এলবাম মুকলি কৰে, য’ত ডক আৰু মাৰ্ল ৱাটছন, ছেম বুছ, মাৰ্ক অ’কন’ৰৰ দৰে সংগীতজ্ঞৰ সংগীত অন্তৰ্ভুক্ত কৰা হৈছিল।

স্মিথৰ প্ৰথম একক এলবাম ইন মাই ড্ৰিমছৰ সহ-প্ৰযোজক আছিল জন জেনিংছ আৰু তাৰ পিছত তেওঁ আৰু ছটা একক এলবাম মুকলি কৰিছে। গ্ৰেমী বঁটাৰ বাবে মনোনীত হোৱা স্মিথে কেইবাবাৰো ৱামি বঁটা (ৱাশ্বিংটন এৰিয়া মিউজিক এৱাৰ্ড) লাভ কৰিছে।

## ব্যক্তিগত জীৱন
দেবি তেওঁৰ স্বামী মাইকেল জাৱৰেকৰ সৈতে ৱাশ্বিংটন ডি চিৰ কাষৰ ফলছ ক্ৰাঞ্চত বাস কৰে।

## তথ্য সংগ্ৰহ

শ্ৰেণী:আমেৰিকান কণ্ঠশিল্পী
ৰাজিয়া বাৰাকজাই

**ৰাজিয়া বাৰাকজাই** (জন্ম-১৯৯৫) এগৰাকী আফগান মহিলা অধিকাৰ কৰ্মী। ২০২১ চনৰ আগষ্ট মাহত তালিবানৰ বিৰুদ্ধে প্ৰথম মহিলা প্ৰতিবাদৰ নেতৃত্ব দিয়াৰ বাবে ২০২১ চনত বিবিচিৰ ১০০ গৰাকী মহিলাৰ ভিতৰত অন্যতম হিচাপে তেওঁ নিৰ্বাচিত হয়৷ ইয়াৰ এমাহ পূৰ্বতেই তালিবানে আফগানিস্তান দখল কৰাৰ পিছত। 
## চমু জীৱনী
বৰাকজাইৰ জন্ম হৈছিল ফাৰাহ প্ৰদেশত। পাষ্টুন পিতৃ-মাতৃৰ পৰা জন্ম হোৱা তেওঁ একমাত্ৰ সন্তান৷ তেওঁৰ মাক এগৰাকী গৃহিণী, আনহাতে পিতৃ আফগান নিৰাপত্তা বাহিনীৰ কমাণ্ডাৰ আছিল। হেৰাট বিশ্ববিদ্যালয়ত পঢ়ি তেওঁ ৰাজনীতি বিজ্ঞান অধ্যয়ন কৰে আৰু কাবুল বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে।

২০২১ চনৰ ১৬ আগষ্টত তালিবানে আফগানিস্তান দখল কৰাৰ পিছত বাৰাকজাই আৰু আন দুগৰাকী মহিলাই ৰাষ্ট্ৰপতি ভৱনৰ ওচৰৰ জানবাক চৌহদত নতুন চৰকাৰৰ বিৰুদ্ধে প্ৰথম মহিলাৰ প্ৰতিবাদৰ নেতৃত্ব দিয়ে। ইয়াৰ পিছত তেওঁক গ্ৰেপ্তাৰ কৰি প্ৰহাৰ কৰা হয়। অনলাইনত বাৰাকজাই #AfghanWomenExist হেচটেগ আৰম্ভ কৰিছিল যাৰ অধীনত ব্যক্তিগতভাৱে বিক্ষোভৰ আয়োজন কৰিব পাৰি। ২০২১ চনৰ ছেপ্টেম্বৰ মাহতো তেওঁ প্ৰতিবাদত অংশগ্ৰহণ কৰি থাকিল, নতুন চৰকাৰত মহিলাসকলে পদবী লাভ কৰিব নোৱাৰিব বুলি কোৱা বক্তব্যৰ প্ৰতিক্ৰিয়া স্বৰূপে। এই প্ৰতিবাদৰ সময়ত তেওঁক তালিবান বাহিনীয়ে মূৰত আঘাত কৰা বুলি জনাইছিল আৰু প্ৰতিবাদকাৰীৰ বিৰুদ্ধে কন্দুৱা গেছ আৰু জলকীয়াৰ স্প্ৰে ব্যৱহাৰ কৰা হৈছিল।

বাৰাকজাই আৰু অন্যান্য অনলাইন আয়োজকসকলে ২০২১ চনৰ ১০ অক্টোবৰক আফগান মহিলাৰ সৈতে বিশ্ব মহিলা সংহতি দিৱস হিচাপে ঘোষণা কৰে। ২০২১ চনৰ ডিচেম্বৰ মাহত বৰাকজাইয়ে মহিলাৰ কাম আৰু পঢ়াৰ অধিকাৰ, আৰু আৰ্থিক সকাহৰ প্ৰয়োজনীয়তাক কেন্দ্ৰ কৰি প্ৰতিবাদত অংশগ্ৰহণ কৰে।

২০২১ চনৰ শেষৰ ফালে তালিবানে তেওঁক হত্যাৰ ভাবুকি দিয়াৰ বাবে বাৰাকজাই আফগানিস্তানৰ পৰা পলায়ন কৰে। প্ৰথমে ইৰাণৰ মাছদাদলৈ গৈছিল যদিও এতিয়াও চোৰাংচোৱাগিৰি চলি আছে বুলি গম পাই তেওঁ স্থানান্তৰিত হয়।[2] মৃত্যুৰ ভাবুকি পোৱাৰ লগে লগে তেওঁ স্থান সলনি কৰি থাকিল।

২০২২ চনৰ নৱেম্বৰৰ আৰম্ভণিতে বাৰাকজাইয়ে ৰাষ্ট্ৰসংঘৰ নিৰাপত্তা পৰিষদক লক্ষ্য কৰি চিঠি লিখা অভিযানৰ আয়োজন কৰাত সহায় কৰে আৰু সংস্থাটোক আফগান মহিলাসকলক সহায় কৰাৰ বাবে ব্যৱস্থা গ্ৰহণ কৰিবলৈ আহ্বান জনায়।  ৰাষ্ট্ৰসংঘৰ উপ-প্ৰধান সচিব আমিনা মহম্মদ আৰু আফগান মহিলা, ছোৱালী আৰু মানৱ অধিকাৰৰ বাবে আমেৰিকাৰ বিশেষ দূত ৰিনা আমিৰীক তালিবানৰ বিষয়াসকলৰ সৈতে সাক্ষাৎ কৰাৰ বাবে বা তালিবানক আফগানিস্তানৰ বৈধ চৰকাৰ হিচাপে বৈধতা প্ৰদান কৰাৰ পৰামৰ্শ দিয়াৰ বাবে সমালোচনা কৰিছে। 

২০২৩ চনৰ জুলাই মাহলৈকে বৰাকজাই আত্মীয়ৰ সৈতে পাকিস্তানত বাস কৰিছিল। আফগানিস্তানৰ কৰ্মীসকলৰ সৈতে তেওঁ যোগাযোগ বজাই ৰাখিছিল আৰু তালিবানৰ নীতিৰ বিৰুদ্ধে মাত মাতিছিল।
## তথ্যসূত্ৰ
অল্গা প্লাম্বি

**অলগা প্লাম্বি** (), জন্ম: ১৮৯৮ চন আৰু মৃত্যু: ১৯৮৪ চন, এগৰাকী আলবেনিয়ান নাৰীবাদী, কৰ্মী আৰু ৰাজনীতিবিদ আছিল। ১৯৪৫ চনত আলবেনিয়াৰ সংসদৰ ডেপুটি হিচাপেও তেওঁ নিৰ্বাচিত হৈছিল আৰু আলবেনিয়াৰ প্ৰথম নাৰীবাদী দলৰ ভিতৰত অন্যতম হিচাপে পৰিচিত হৈছিল। 

## জীৱনী
১৮৯৮ চনত পেৰমেটৰ লুপকে গাঁৱত জন্মগ্ৰহণ কৰিছিল অল্গা প্লাম্বিয়ে। তেওঁৰ লিখিত নাম শ্বপ্ৰেছা বুলি কোৱা হয়। সৰুতে স্বামীৰ মৃত্যু হোৱাৰ বাবে পৰিয়ালৰ ভৰণ-পোষণ কৰাৰ উদ্দেশ্যে কাম কৰিবলৈ তেওঁ পশ্চিমলৈ প্ৰব্ৰজন কৰিছিল আৰু কাম কৰিছিল। পিছলৈ তেওঁ আলবেনিয়ালৈ উভতি যায় আৰু ১৯৩৬-১৯৩৭ চনৰ ভিতৰত মিগজেনি আৰু চেলিম শ্বপূজাৰ দৰে অন্যান্য প্ৰগতিশীল লেখকৰ সৈতে "বোটা ই ৰে" লিখি প্ৰকাশ কৰিছিল। 

দ্বিতীয় বিশ্বযুদ্ধৰ সময়ত তেওঁ ফেচিষ্ট বিৰোধী আন্দোলনৰ অংশীদাৰ হৈ পৰে আৰু পিছলৈ তেওঁ আলবেনিয়াৰ মহিলা ফেচিষ্ট বিৰোধী পৰিষদৰ মুৰব্বী হিচাপে নিৰ্বাচিত হয়। ১৯৪৫ চনৰ নিৰ্বাচনত তেওঁ জনসংসদৰ ডেপুটি নিৰ্বাচিত হয় আৰু কেৱল এনভাৰ হক্সাৰ পিছতে দ্বিতীয় সৰ্বাধিক ভোট পোৱা ডেপুটি হয়। 

কিন্তু অতি কম সময়ৰ পিছতেই তেওঁক সেই পদৰ পৰা আঁতৰোৱাৰ লগতে ৰাজনীতিৰ পৰাও আঁতৰাই ৰখা হয়, কিন্তু তথাপি তেওঁ নাৰীবাদ আৰু লিংগ সমতাৰ ওপৰত বিস্তৃতভাৱে লিখি আছিল।
## তথ্য সূত্ৰ

শ্ৰেণী:আলবেনিয়াৰ ব্যক্তি
শ্ৰেণী:মৃত ব্যক্তি
শ্ৰেণী:ৰাজনীতিবিদ
শ্ৰেণী:শিক্ষক
শ্ৰেণী:নাৰীবাদী
শ্ৰেণী:নাৰীবাদ আৰু লোকগাথা ২০২৫
ছাব্ৰিনা ছাকিব

**ছাব্ৰিনা ছাকিব** () এগৰাকী আফগান ৰাজনীতিবিদ যিয়ে ২০০৫ চনৰ পৰা ২০১০ চনলৈকে সংসদৰ সদস্য হিচাপে কাৰ্যনিৰ্বাহ কৰিছিল। ২০০৯ চনত আফগান ৰাষ্ট্ৰপতি হামিদ কাৰ্জাইয়ে শ্বিয়া ব্যক্তিগত আইন সম্পৰ্কীয় আইনখনৰ বিৰুদ্ধে প্ৰতিবাদত অংশগ্ৰহণ আৰু আয়োজন কৰাত তেওঁ সহায় কৰে৷ সক্ৰিয় অংশগ্ৰহণৰ জৰিয়তে তেওঁ সেইসময়ত সংবাদ মাধ্যম আৰু জনতাৰ দৃষ্টি আকৰ্ষণ কৰে৷ যদিও প্ৰতিবাদত অংশ লোৱা ছাব্ৰিনাৰ সতীৰ্থ একাংশ প্ৰতিবাদকাৰীয়ে তেওঁলোকৰ স্থিতি আৰু প্ৰতিবাদী কণ্ঠৰ বাবে আফগান পুৰুষৰ পৰা আক্ৰমণৰ সন্মুখীন হয়।অন্যান্য বিষয়ৰ লগতে এই আইন অনুসৰি মহিলাসকলে স্বামীৰ সৈতে নিৰ্দিষ্ট সময়ৰ মূৰে মূৰে যৌন সম্পৰ্ক স্থাপন কৰিব লাগিব আৰু মহিলাসকলে ঘৰৰ পৰা ওলোৱাৰ আগতে পুৰুষৰ পৰা অনুমতি ল'ব লাগিব। সংসদত কাৰ্যকাল সম্পূৰ্ণ কৰাৰ পিছত ছাকিবে "মহিলা, শান্তি আৰু নিৰাপত্তাৰ বাবে গৱেষণা প্ৰতিষ্ঠান" নামৰ এটা সংস্থাৰ সহ-প্ৰতিষ্ঠা কৰে৷ ইয়াৰ লগতে তেওঁ মহিলাৰ অধিকাৰৰ পোষকতা কৰে।
## তথ্যসূত্ৰ
শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী
ফাটবাৰ্ধা গেগা

**ফাটবাৰ্ধা গেগা** () আছিল এগৰাকী আলবেনিয়ান শিক্ষাবিদ, আৰু আলবেনিয়াত বিংশ শতিকাৰ দ্বিতীয়াৰ্ধত আলবেনিয়ান শিক্ষাবিজ্ঞান আৰু মানসিক চিন্তাৰ অন্যতম পৰিচিত শিক্ষাবিদ।

## জীৱনী
গেগাৰ জন্ম হৈছিল আলবেনিয়াৰ ফিয়েৰত। টিৰানাৰ *মহিলা প্ৰতিষ্ঠান নানা ম্ব্ৰেটনেশ্বে*( Woman's Institute Nana Mbretneshë) উত্তীৰ্ণ হৈ অহাৰ পাছত তেওঁ ইটালীৰ ফ্ল’ৰেন্স বিশ্ববিদ্যালয়ৰ চিকিৎসা অনুষদত অধ্যয়ন কৰে। 

১৯৪২ চনত শ্বকোডাৰৰ "ডনিকা কাষ্ট্ৰিঅ'টি" স্কুলত ইতিহাসৰ শিক্ষয়িত্ৰী হিচাপে কাম কৰিবলৈ আৰম্ভ কৰে। এই বিদ্যালয়ৰ পৰিচালক আৰু টিৰানা মাধ্যমিক শিক্ষাবিজ্ঞান বিদ্যালয় "১৭ নেণ্টোৰী"ৰ ইতিহাস, শিক্ষাবিজ্ঞান আৰু মনোবিজ্ঞানৰ উপ-সঞ্চালিকা আছিল। ১৯৬৫ চনত ইনষ্টিটিউট অৱ ষ্টাডিজ এণ্ড স্কুল পাব্লিকেচনত বৈজ্ঞানিক সহযোগী হিচাপে কাম কৰাৰ বিপৰীতে ১৯৬৬ চনৰ পৰা শিক্ষা মন্ত্ৰালয়ৰ পেডাগজিকেল ষ্টাডিজ সঞ্চালকালয়ত কাম কৰে। 
## কৰ্ম
গেগাই আলবেনিয়ান শিক্ষাবিজ্ঞানৰ পুঁজিৰ বাবে বহুতো সৃষ্টিশীল কামক ভৱিষ্যত প্ৰজন্মৰ বাবে আগবঢ়াই থৈ গৈছিল। তেওঁ "মনোবিজ্ঞান" গ্ৰন্থখন (মাধ্যম শিক্ষাবিজ্ঞান বিদ্যালয়ৰ বাবে) সংকলন কৰিছিল আৰু "শিক্ষণৰ পদ্ধতি – বিদ্যালয়ত শিক্ষামূলক কাম" (১৯৭২) গ্ৰন্থখনৰ সহ-লেখিকা আছিল।  টু ফৰ্গ ষ্ট্ৰং কেৰেক্টাৰচ্ ("To forge strong characters") (১৯৬৮) নামৰ কিতাপখনত তেওঁ শিক্ষাবিজ্ঞানৰ আমোলাতন্ত্ৰৰ বিৰুদ্ধে প্ৰশ্ন উত্থাপন কৰিছিল আৰু আধুনিক আলবেনিয়ান শিক্ষাবিজ্ঞানৰ এক মৌলিক নিৰাময়ৰ উপায় আগবঢ়াইছে। তেওঁৰ ৰচনাবোৰতো একেই কাম কৰিছিল। "বিদ্যালয় আৰু পৰিয়াল, (শিশুৰ নাগৰিক শিক্ষাৰ গুৰুত্বপূৰ্ণ কাৰক)", "শিক্ষক – ছাত্ৰৰ সম্পৰ্ক" আৰু অন্যান্য। তেওঁৰ প্ৰবন্ধবোৰত ডিডাকটিক আৰু ঐতিহাসিক শিক্ষাবিজ্ঞানৰ চিন্তাৰ নতুন পৃষ্ঠা লিখা হৈছিল। তেওঁৰ প্ৰধান ৰচনাসমূহ সংগ্ৰহ কৰি টিৰানাত "আপোনাৰ শিক্ষক আৰু অভিভাৱকৰ বাবে" (২০০২) শিৰোনামেৰে প্ৰকাশ কৰা হয়।

## তথ্য সূত্ৰ

শ্ৰেণী:সাহিত্যিক
শ্ৰেণী:শিক্ষাবিদ
শ্ৰেণী:আলবেনিয়াৰ ব্যক্তি
শ্ৰেণী:নাৰীবাদ আৰু লোকগাথা ২০২৫
পৰস্কেভি কিৰিয়াজী

**পৰস্কেভি কিৰিয়াজী** () জন্ম: ২৭ মে' ১৮৮৬ – মৃত্যু: ১৭ ডিচেম্বৰ ১৯৭০) কিৰিয়াজী পৰিয়ালৰ এগৰাকী আলবেনিয়ান শিক্ষয়িত্ৰী আছিল যিয়ে আলবেনিয়ান বৰ্ণমালা আৰু লিখিত আলবেনিয়ান ভাষাৰ শিক্ষাৰ বাবে নিজৰ জীৱন উৎসৰ্গা কৰিছিল। আলবেনিয়ান বৰ্ণমালাৰ ৰূপ নিৰ্ধাৰণ কৰা মানষ্টিৰৰ কংগ্ৰেছৰ মহিলা অংশগ্ৰহণকাৰী আছিল আৰু মহিলা সংস্থা Yll' i Mengjesit ৰ প্ৰতিষ্ঠাপক আছিল। পৰস্কেভি ১৯১৯ চনৰ পেৰিছ শান্তি সন্মিলনত আলবেনিয়ান-আমেৰিকান সম্প্ৰদায়ৰ সদস্য হিচাপেও অংশগ্ৰহণ কৰিছিল। ১৮৯১ চনত মুকলি হোৱা কোৰ্চাত ছোৱালীৰ বাবে প্ৰথমখন আলবেনিয়ান স্কুলৰ পৰিচালক আছিল চেভাষ্টি কিৰিয়াজীৰ ভগ্নী।
## জীৱনী
পৰস্কেভিৰ জন্ম হৈছিল মনাষ্টিৰত (বৰ্তমান বিটোলা, মানষ্টিৰ ভিলায়েট, অট্টোমান সাম্ৰাজ্যৰ (বৰ্তমানৰ উত্তৰ মেচিডোনিয়া)। যেতিয়া তেওঁৰ বয়স মাত্ৰ ১১ বছৰ আছিল তেতিয়া তেওঁ আলবেনিয়াৰ ছোৱালীৰ বাবে প্ৰথমখন বিদ্যালয় ছোৱালীৰ বিদ্যালয় (আলবেনিয়ান::)ত তেওঁৰ ভাতৃ গ্জেৰাছিম কিৰিয়াজী আৰু ভগ্নী চেভাষ্টি কিৰিয়াজীক ছোৱালীক লিখিত আলবেনিয়ান ভাষা শিকোৱাত সহায় কৰিবলৈ আৰম্ভ কৰিছিল। যি ১৮৯১ চনৰ ১৫ অক্টোবৰত মুকলি কৰা হয়।

পিছলৈ কনষ্টেণ্টিনোপলৰ আমেৰিকান কলেজ ফৰ গাৰ্লছত অধ্যয়ন কৰে। স্নাতক ডিগ্ৰী লাভ কৰাৰ পিছত তেওঁ ১৮৮৭ চনত মুকলি হোৱা প্ৰথম আলবেনিয়ান বিদ্যালয় মেছনজেটৰ্জাত ভগ্নী চেভাষ্টিৰ সৈতে প্ৰাথমিক শিক্ষক হিচাপে কাম কৰিবলৈ কৰ্চেলৈ যায়।

১৯০৮ চনত তেওঁ মনাষ্টিৰৰ কংগ্ৰেছৰ অংশগ্ৰহণকাৰী আছিল আৰু তাত অংশগ্ৰহণ কৰা একমাত্ৰ মহিলা আছিল।

১৯০৯ চনত তেওঁ প্ৰাথমিক বিদ্যালয়ৰ বাবে এটা এবেচেডাৰিয়াম প্ৰকাশ কৰে। যদিও মনাষ্টিৰৰ কংগ্ৰেছে নতুন বৰ্ণমালাৰ বিষয়ে সিদ্ধান্ত লৈছিল, তথাপিও তাইৰ এবেচেডাৰীত বৰ্ণমালাৰ দুটা সংস্কৰণ উপস্থিত আছিল, যাৰ পৰা বুজা যায় যে কংগ্ৰেছৰ সহমত এতিয়াও কিমান ভংগুৰ আছিল। কিন্তু এবেচেডাৰিয়ামৰ লগতে তেওঁ নতুন আলবেনিয়ান বৰ্ণমালাৰ প্ৰতিৰক্ষাৰ ওপৰত কিছুমান অতি পৰিচিত পদ প্ৰকাশ কৰে:

তেওঁ দক্ষিণ আলবেনিয়াৰ বেলেগ বেলেগ গাঁৱৰ শিশু আৰু নৈশ বিদ্যালয়ৰ বাবে পাঠদানৰ আয়োজন কৰাৰ বাবে আৰু স্থানীয় পুথিভঁৰালসমূহ সংগঠিত কৰাত সহায় কৰাৰ বাবেও পৰিচিত।

১৯০৯ চনত তেওঁ Yll' i Mëngjesit এছ'চিয়েচন (আলবেনিয়ান: মৰ্নিং ষ্টাৰ) প্ৰতিষ্ঠা কৰাত অৰিহণা যোগাইছিল আৰু পিছলৈ যেতিয়া তেওঁ আমেৰিকালৈ প্ৰব্ৰজন কৰিছিল, তেতিয়া তেওঁ ১৯১৭ চনৰ পৰা ১৯২০ চনলৈকে একে নামৰ সাময়িকীখন প্ৰকাশ কৰি গৈছিল। প্ৰতি পষেকৰ মূৰে মূৰে প্ৰকাশ পোৱা আলোচনীখনত আলবেনিয়ান ৰাজনীতি, সমাজ, ইতিহাস, ভাষাবিজ্ঞান, সাহিত্য আৰু লোককথাৰ ওপৰত প্ৰবন্ধ সন্নিবিষ্ট কৰা হৈছিল।

১৯১৪ চনত গ্ৰীকে চহৰখন দখল কৰাৰ ফলস্বৰূপে তেওঁ ভনীয়েকৰ সৈতে আলবেনিয়া এৰি ৰোমানিয়ালৈ যায়।

পিছলৈ তেওঁ আমেৰিকালৈ যায় আৰু আলবেনিয়ান-আমেৰিকান সম্প্ৰদায়ৰ সদস্য হয়, যাৰ হৈ ১৯১৯ চনত আলবেনিয়ানসকলৰ অধিকাৰ প্ৰতিনিধিত্ব কৰিবলৈ পেৰিছৰ শান্তি সন্মিলনত অংশগ্ৰহণ কৰে।

১৯২১ চনত পৰশকেভি আলবেনিয়ালৈ উভতি যায়, তাৰ পিছত তেওঁ তাত থকা ৰাজনৈতিক পৰিঘটনাসমূহ আগ্ৰহেৰে অনুসৰণ কৰে, জাতীয় আকাংক্ষাৰ প্ৰতি দৃষ্টি হেৰুৱাই পেলোৱা নাছিল। তেখেতে তেখেতৰ ভগ্নী চেভাষ্টি আৰু ভায়েক ক্ৰিষ্টো ডাকোৰ সহযোগত টিৰানা আৰু কামেজত থকা পৰিয়ালৰ নামেৰে "কাইৰিয়াছ" নামৰ মহিলা প্ৰতিষ্ঠানটোৰ অন্যতম প্ৰতিষ্ঠাপক আৰু পৰিচালক হৈছিল।

## তথ্য সূত্ৰ

শ্ৰেণী:আলবেনিয়াৰ ব্যক্তি
শ্ৰেণী:শিক্ষাবিদ
শ্ৰেণী:নাৰীবাদ আৰু লোকগাথা ২০২৫
সেৱাষ্টি কিৰিয়াজী

**সেৱাষ্টি কিৰিয়াজী-ডাকো** () (আনুমানিক ১৮৭১–১৯৪৯) এগৰাকী আলবেনিয়ান দেশপ্ৰেমিক, শিক্ষাবিদ, প্ৰটেষ্টেণ্ট মিছনেৰী, লেখিকা, আলবেনিয়ান মহিলা শিক্ষাৰ পথ প্ৰদৰ্শক আৰু আলবেনিয়ান ৰাষ্ট্ৰীয় জাগৰণৰ কৰ্মী আছিল। 

## জীৱনী
### প্ৰাথমিক জীৱন
সেৱাস্তিৰ জন্ম হৈছিল প্ৰায় ১৯৬৫ চনত। ১৮৭০ চনত আজিৰ উত্তৰ মেচিডোনিয়া, তেতিয়াৰ অট্টোমান সাম্ৰাজ্যৰ মনাষ্টিৰ টেৰন'ভেৰ দেশপ্ৰেমিক কিৰিয়াজি পৰিয়ালত। দহটা সন্তানৰ ভিতৰত তেওঁ ষষ্ঠ আছিল। তেওঁৰ পৰিয়াল গোড়া ধৰ্মীয় বিশ্বাসৰ আছিল, আৰু তেওঁ চাৰি বছৰ বয়সৰ পৰাই গ্ৰীক ভাষাৰ প্ৰাথমিক বিদ্যালয়ত পঢ়িবলৈ আৰম্ভ কৰিছিল। যৌৱনত তেওঁ কেইবাটাও ভাষা শিকিছিল (আলবেনিয়ান, গ্ৰীক, বুলগেৰিয়ান, ৱালাচিয়ান, তুৰ্কী, ইংৰাজী)। তেওঁ আৰু তেওঁৰ পৰিয়াল আহিছিল আলবেনিয়ান দেশপ্ৰেমিক আৰু আমেৰিকান প্ৰটেষ্টেণ্ট মিছনেৰীসকলৰ সৈতে ঘনিষ্ঠ সংস্পৰ্শলৈ আহিছিল যিসকলে মনাষ্টিৰত তেওঁলোকৰ ঘৰৰ ওচৰত এখন বিদ্যালয় চলাইছিল আৰু ধৰ্মীয় সেৱা চলাইছিল। . চেভাষ্টীয়ে আমেৰিকানসকলৰ স্কুলত নামভৰ্তি কৰে আৰু ১৮৮৮ চনৰ জুলাই মাহত হাইস্কুল ডিপ্লমাৰ সমতুল্য ডিগ্ৰী লাভ কৰে।

### শিক্ষা
সেৱাষ্টীয়ে ১৮৮৮–১৮৯১ চনলৈ কনষ্টেণ্টিনোপলৰ আমেৰিকান কলেজ ফৰ গাৰ্লছত পঢ়িছিল। তেওঁৰ ভাতৃ ৰেভাৰেণ্ড গ্জেৰাছিম কিৰিয়াজীয়ে তেওঁৰ নামভৰ্তিৰ ব্যৱস্থা কৰে।  তেওঁ দ্বিতীয় বৰ্ষৰ ছাত্ৰী হিচাপে নামভৰ্তি কৰে আৰু ১৮৯১ চনত আঠগৰাকী মহিলাৰ শ্ৰেণীত স্নাতক ডিগ্ৰী লাভ কৰে আৰু কলা শাখাত স্নাতক ডিগ্ৰী লাভ কৰে,  কলেজীয়া শিক্ষা সম্পূৰ্ণ কৰা প্ৰথমগৰাকী আলবেনিয়ান মহিলা।  তেওঁৰ কলেজত পঢ়াৰ উদ্দেশ্য আছিল তেখেতে তেখেতৰ ভাতৃ গ্জেৰাছিমক আলবেনিয়াত এখন ছোৱালীৰ বিদ্যালয় খুলিবলৈ সহায় কৰিবলৈ নিজকে প্ৰস্তুত কৰে।  চেভাষ্টীয়ে কলেজত তেওঁৰ মূল প্ৰভাৱশালীসকলক চিনাক্ত কৰিছিল: ক্লাৰা হামলিন (কলেজখনৰ অধ্যক্ষ আৰু চাইৰাছ হেমলিনৰ কন্যা), ফ্ল'ৰেন্স এ ফেনশ্বাম, মেৰী মিলছ পেট্ৰিক, ইডা প্ৰাইম, কেৰ'লিন বৰ্ডেন আৰু বুলগেৰিয়ান গ্ৰেণ্ডিনাৰফ পৰিয়াল।  গ্জেৰাছিম কিৰিয়াজীয়ে প্ৰভাৱশালী আলবেনিয়ান ফ্ৰাশ্বেৰী ভাতৃদ্বয় (আব্ডিল ফ্ৰাশ্বেৰী, ছামি ফ্ৰাশ্বেৰী আৰু নাইম ফ্ৰাশ্বেৰী)ক সেৱাস্তিৰ স্নাতক ডিগ্ৰী লাভৰ অনুষ্ঠানত অংশগ্ৰহণ কৰিবলৈ আমন্ত্ৰণ জনায়। নাইম ফ্ৰাশ্বেৰীয়ে অট্টোমান চৰকাৰত নিজৰ ভূমিকা ব্যৱহাৰ কৰি নিজৰ ডিপ্লমা আনুষ্ঠানিকভাৱে পঞ্জীয়ন কৰিছিল আৰু কৰ্চআলবেনিয়ান নিৰ্দিষ্ট ৰূপ: কৰ্চা)ত ছোৱালীৰ বাবে প্ৰথমখন আলবেনিয়ান বিদ্যালয় মুকলি কৰাৰ বাবে ইৰাড (অফিচিয়েল ডিক্ৰী) লাভ কৰিছিল।

### প্ৰটেষ্টেণ্ট মিছনেৰী কাৰ্যকলাপ
জন্মগতভাৱে অৰ্থডক্স খ্ৰীষ্টান হ'লেও চেভাষ্টীয়ে তেওঁৰ ভাতৃ গ্জেৰাছিমে প্ৰতিষ্ঠা কৰা প্ৰটেষ্টেণ্ট সম্প্ৰদায়ত যোগদান কৰে। কোৰ্চেত তেওঁ মহিলাসকলৰ বাবে বাইবেল অধ্যয়ন আৰু প্ৰাৰ্থনা সভাৰ নেতৃত্ব দিছিল। তেখেত এগৰাকী "বাইবেল মহিলা" আছিল আৰু এবিচিএফএমৰ মহিলা ব'ৰ্ড অৱ মিছন আৰু বাইবেল লেণ্ডছ মিছনছ' এড ছ'চাইটিৰ দ্বাৰা বিত্তীয় সাহায্য প্ৰদান কৰা হৈছিল। ১৯০৪ চনত এলেন ষ্টোন আৰুজন হেনৰী হাউচ চাবলৈ আমেৰিকালৈ যোৱাৰ সময়ত তেওঁ নিজকে মিছনেৰী বুলি উল্লেখ কৰিছিল।

## তথ্য সূত্ৰ

শ্ৰেণী:আলবেনিয়াৰ ব্যক্তি
শ্ৰেণী:শিক্ষাবিদ
শ্ৰেণী:সাহিত্যিক
শ্ৰেণী:মৃত ব্যক্তি